
A  képviselőház  1907.  évi  márczius  19-én  tartott  ülé- 
sében Nagy  Dezső  országgyűlési  képviselő  indítványára 
azon  határozatot  hozta,  hogy  a  szatmári  görög-keleti 
magyar  hivek  által  görög-keleti  magyar  plébánia  alakí- 
tásának támogatása  végett  előterjesztett  kérvény  pártoló- 
lag  és  azzal  adatik  ki  a  ministerelnöknek  és  a  vallás-  és 
közoktatásügyi  ministemek,  hogy  a  magyarajkú  görög- 
keleti vallású  hívek  egyházi  szervezésének  sürgős  léte- 
sítése czéljából  a  szükséges  intézkedéseket  tegye  meg. 

Gróf  Apponyi  Albert  vallás-  és  közoktatásügyi  minis- 
ter  az  indítványnak  ezen  határozathozatalt  megelőző  tár- 
gyalása alkalmával  kijelentette,  hogy  a  szóban  levő 
indítvány  tárgyát  képező  ügyet  báró  Bánffy  Dezső,  az 
1906-ik  évi  költségvetés  tárgyalása  alkalmával  felhozta, 
s  ugyancsak  ismételten  szóba  hozta  azt  az  1907-ik  évi 
költségvetés  megvitatása  alkalmával  is,  és  ezzel  kapcso- 
latban kijelentette  a  vallás  és  közoktatásügyi  minister 
úr  azt  is,  hogy  iparkodni  fog  az  ügyet  rendbehozni  és  a 
lehető  leggyorsabban  és  legalaposabban  rendezni  ezen 
honfitársainknak  egyházi,    iskolai   és    alapítványi  ügyeit. 

Ezen  kijelentés-  és  a  képviselőház  határozata  folytán 
teljes  actuálitást  nyert  azon  gondolat,  —  a  keleti  val- 
lású magyar  nemzeti  egyház  szervezésének  gondolata,  — 
a  melynek  gyakorlati  megvalósítása  érdekében  már  hosszví 
évek  óta  folytatok  tanulmányokat  és  végzek  megfigyelé- 
seket s  munkálatokat  s  a  melynek  érdekében  az  1898-ik 
év  óta  már  ismételten  tettem  lépéseket  a  magyar  kor- 
mánynál. 


1898.  év  végén  terjesztettem  elő  erre  vonatkozó  em- 
lékiratomat szóbeli  megbeszélés  kíséretében  báró  Bánffy 
Dezső  akkori  ministerelnök  úrnál;  majd  utóbb  Széli 
Kálmán,  —  és  az  1904.  évben  gróf  Tisza  István  minister- 
elnök úrnak  mutattam  be  már  részletesebben  kidolgozott 
alakban  ezen  emlékii-atot. 

Az  általam  felvetett  eszme  minden  alkalommal  visz- 
hangra  talált  és  mint  most  báró  Bánffy  Dezső  ismételt 
felszólalásai  tanúsítják,  alapul  szolgált  arra,  hogy  annak 
megvalósítása  érdekében  munkálatok  és  a  képviselőház- 
ban nyilatkozatok  történjenek,  a  melyek  ime  ma  már 
alapos  reményt  engednek  arra,  hogy  az  eszme  testet 
nyerhet. 

Ez  teszi  parancsolólag  kötelességemmé,  hogy  immár 
a  publicitás  elé  lépjek  ezen  kérdésre  vonatkozó  tanul- 
mányaim rövid  vázlatával  addig  is,  amíg  azokat,  valamint 
a  szervezés  gyakorlati  részleteire  is  kiterjeszkedő  tanul- 
mányomat teljes  terjedelmében  fogom  közzétenni. 

Teszem  pedig  ezt,  mivel  a  kérdést  és  annak  részle- 
teit, valamint  hátterét  és  egyes  oldalait  oly  kevesen 
ismerik  és  viszont  annak  nagy  jelentősége  és  hordereje 
nemcsak  a  magyar  állam  hivatalos  szervezeteinek  és  tör- 
vényhozásának, hanem  az  egész  magyar  társadalomnak 
érdeklődését  s  a  publicitás  orgánumainak  segítő  közre- 
működését is  megköveteli. 

S  a  midőn  jelen  tanulmányomat  közzéteszem,  az 
eszme  gyakorlati  megvalósulásának  első  positiv  biztosíté- 
kát azon  erős  hittel  köszöntöm,  a  melylyel  a  keleti  val- 
lású magyar  nemzeti  egyház  szervezésének  gondolatát 
és  kérdését  felvetettem-,  azon  erős  hittel,  hogy  a  magyar 
állam  és  a  magyar  társadalom  régi  mulasztását  helyre- 
hozva, a  magyar  nemzeti-  és  nemzetiségi  politika  ezen 
nagyfontosságú  kérdését  mielőbb  meg  fogja  oldani. 


BEVEZETÉS. 


A  magyar  keleti  egyház  szervezésének  szükségessége 
már  az  1868.  évi  IX-ik  törvényczikk  megalkotása  alkal- 
mával mintegy  kényszerítő  formában  lépett  fel,  a  mikor 
a  szerb  és  román  ajkú  keleti  —  görög  keleti,  nem  egye- 
sült, —  orthodox  —  szertartású  lakósok  két  nemzeti  egy- 
házra történt  elválása  ezen  törvénynyel  szentesíttetett. 

Ezen  gondolat  mintegy  előzetes  elvi  biztosításként, 
de  parancsolólag  is  nyilatkozik  meg  a  törvény  9.  §-ában, 
a  mely  a  keleti  vallású  se  nem  szerb,  se  nem  román 
nyelvű  hívek  részére  szélesköm  autonómiát  biztosít  és 
tart  fenn,  a  törvény  tárgyalása  alkalmával  is  kimondott 
azon  határozott  czélzattal,  hogy  ezen  se  nem  szerb,  se 
nem  román,  jelenleg  azonban  kizárólag  csak  magyar 
anyanyelvű  keleti  szertartású  lakósok  különválva,  szintén 
autonóm  nemzeti  egyházat  bármikor  alkothassanak. 

Daczára  ennek,  ezen  kérdéssel,  ezen  eszme  megvaló- 
sításának és  gyakorlati  keresztülvitelének  gondolatával 
és  a  részletek  megvalósításának  lehetőségével  és  annak 
módozataival  eddig  kívülem  még  senki  sem  foglalkozott. 
Magam,  egyéb  kapcsolatos  kérdésekkel  összefüggésben 
már  régebben  tettem  tanulmányozás  tárgyává  ezen  nagy 
fontosságú  kérdést  is. 

A  gyakorlati  érvényesítés  czéljából  pedig  már  az  1898. 
év  végén  emlékiratot  nyújtottam  be  báró  Bánffy  Dezső 
akkori  miniszterelnök  úrnak,  a  mely  emlékiratot  azután 


részletesebben  kidolgozott  alakban  újólag  is  benyújtot- 
tam úgy  Széli  Kálmán,  mint  gróf  Tisza  István  minisz- 
terelnök uraknak  is. 

Ezen,  a  magyarságra  és  a  magyarosodásra  nézve 
rendkívüli  jelentőségű  fontos  kérdéssel  való  beható  fog- 
lalkozásra annyi  év  előtt  főleg  az  indított,  hogy  ezen 
kérdés  megoldása  kétségtelenül  egyik  fontos  részét  és 
elemeit  van  hivatva  képezni  minden  átgondolt  és  terv- 
szerűen megalapozott  s  a  békés  politikai  eszközökkel 
dolgozni  kivánó  nemzetiségi  és  magyar  nemzeti  nagy 
programmnak. 

Jelen  tanulmányom  tárgya  és  a  czél,  a  melyre  ez 
irányúi,  a  keleti  —  nem  egyesült  —  vallású  magyar  anya- 
nyelvű állampolgárok  megmentése  a  teljes  eloláhosodás- 
tól  és  e  czélból  azoknak  egy  görög-keleti  —  orthodox  — 
vallású  magyar  nemzeti  egyházba  való  szervezése  és 
egyesítése,  ép  úgy,  a  mint  szervezve  vannak  nemzeti 
egyházakba  a  román  anyanyelvű  orthodox  keletiek  és  az 
ezen  vallást  követő  szerb  anyanyelvű  állampolgárok. 

Ehhez  nemcsak  joguk  van  a  magyar  anyanyelvű 
keleti  vallást  követő  állampolgároknak,  de  kötelességük 
is,  és  így  nekünk  is  kötelességünk  őket  ezen  törekvé- 
seikben segíteni  és  nekik  erre  támogatást  nyújtani. 

Mert  ezen  állampolgárok  magyarok  és  magyarok  is 
akarnak  maradni,  a  mint  azt  gyakori  felszólalásaik 
tanúsítják,  és  a  mint  eddig  nem-,  úgy  ezentúl  sem  akar- 
nak ezen  reájuk  nézve  idegen  nemzeti  román,  vagy  szerb 
egyházba  beleolvadni. 

Mivel  azonban  szervezett  nemzeti  magyar  egyházuk 
nincs,  papjaikat  pedig  a  román  és  a  szerb  nemzeti  egy- 
házaktól kapják,  természetesen  teljesen  ki  vannak  szol- 
gáltatva ezen  idegen  egyházak  nemzetiségi  törekvéseinek 
és  propagandájának  és  megfeszített  küzdelmük  daczára, 


állami  és  társadalmi  támogatás  hiányában  idővel  tel- 
jesen el  fognak  ttinni  és  elvesznek  a  magyarságra  és 
ezzel  együtt  a  nyugati  cult urára  nézve. 

Természetes  itt  az  is,  hogy  nemzetiségük  elveszté- 
sével az  állami  nyelvnek,  a  magyarnak  még  ismeretét 
is  elvesztik. 

Azért  fontos  a  nem  egyesült  keleti  vallású  magya- 
roknak, a  román  és  a  szerb  nemzeti  egyházak  példá- 
jára magyar  nemzeti  egyházba  való  egyesülése  és  ennek 
szervezése  államigazgatási  és  nemzetgazdasági  és  több 
más  állampolitikai  szempontból  is,  mert  mindezen  szem- 
pontokból az  államnak  és  a  társadalomnak  magának  is 
nagy  hátrányára  van,  hogy  az  országot  lakó  szerbek  és 
első  sorban  főleg  a  román  anyanyelvű  lakósok  nagy  tö- 
megéből a  magyar  nyelvnek  még  legprímitivebb  ismerete 
is  teljesen  száműzve  van. 

A  magyar  nyelv  ismerete  teljesen  ki  van  zárva  két 
milliónál  több  állampolgár  köréből,  a  kik  az  állam  nyel- 
vét elsajátítani  nem  képesek. 

A  magyar  keleti  egyház  szervezésével,  a  mely  egy- 
házban annak  nemzeti  jellegénél  fogva  a  szertartási 
nyelv  a  magyar  lesz,  mindezen  visszásságok  kezdetben 
lassan,  később  rohamosan  el  fognak  tűnni  és  az  ország- 
nak főleg  keleti  részeiben,  a  hol  a  vallás  a  nemzetiségi, 
a  nyelvi  hovatartozást  mondhatni  általánosan  fedi,  a 
magyar  nyelv  ismerete  a  felekezeti  azonosságnál  fogva, 
a  román  anyanyelvű  állampolgárok  körében  minden- 
esetre szükséges  elterjedést  fog  találni  és  ezek  a  magyar 
nyelvet  ez  úton  legalább  megismerni  és  saját  hasznukra 
elsajátítani  is  fogják. 

És  ebben  rejlik  egyik  legnagyobb  ereje  ezen  czélba- 
vett    magyar    keleti  orthodox  egyház    szervezé- 

sének. 


Ezen  területeken  ezzel  a  közigazgatás  is  minden 
ágában  mód  felett  megkönnyíttetnék. 

Nemzetgazdasági  szempontból  megbecsülhetlen  hasz- 
not foglal  magában  ezen  tervezett  egyházi  szervezés, 
mert  a  statistikai  kimutatások  szerint  az  erdélyi  része- 
ket lakó  románság  évről-évre  állandóan  vándorol  ki 
Románia  felé,  mert  nem  képes  az  állammal  szemben 
fennálló  kötelességeinek  eleget  tenni. 

E  kivándorlások  ezen  országi'észeknek  épen  munka- 
képes férfi-elemét  nyelik  el,  miáltal  a  lakosságukban 
meggyöngült  ezen  vidékek  az  állam  fináncziáinak  és  a 
társadalomnak  is  kárára  a  szükséges  munkaképes  ele- 
mektől állandóan  megfosztatnak. 

Ezen  elemek  az  állammal  szemben  fennálló  köteles- 
ségeiknek azért  nem  képesek  eleget  tenni,  mert  a  mai 
rohamosan  fejlődő  culturális  haladással  nemcsak  lépést 
tartani  nem  tudnak,  de  azt  követni  sem  képesek,  mert 
a  nyugati  és  ezzel  egyértékű  magyar  cultura  elől  a  ma- 
gyar nyelv  nem  ismerése  folytán,  teljesen  el  vannak  zárva. 

Ezen  itt  röviden  vázolt  viszonyok  szempontjából,  és 
az  állampolitikai  követelmények  minden  szempontjából 
is  láthatólag,  elkerülhetetlen  a  magyar  keleti —  orthodox  — 
nemzeti  egyház  szervezésének  keresztülvitele;  eltekintve 
attól,  hogy  súlyos  felelősség  terhel  és  méltó  vád  érhet 
bennünket,  ha  40.000  — 50,000-en  felüli ;  magyar  anya- 
nyelvű országlakósainkat  elveszni  hagyjuk  és  az  európai 
cultura  teljes  hiányában  élő  idegen  nyelvű  tömegnek 
áldozatul  dobjuk. 

De  szükséges  a  magyar  keleti  egyház  szervezése 
azért  is,  mert  ezzel  sikerülni  fog  az  oly  veszedelmes  jel- 
legű és  állandó  természetű  folytonos  eloláhosodást  az 
erdélyi  részekben  megakadályozni,  mindenesetre  azonban 
korlátozni. 


E  mellett  ezen  önálló  keleti  vallású  magyar  nem- 
zeti egyház  szervezése  a  magyar  nemzetiségű  keleti 
vallású  állampolgárok  egyházi  jogainak-,  egyházi  szabá- 
lyaik s  egyházuk  szellemében  való  érvényestilését  is 
jelenti,  az  ezzel  ellenkező  fejlődéssel  és  helyzettel  szem- 
ben. 

Mindezek  megvilágítását  kivánja  nyújtani  jelen  ta- 
nulmány annak  igazolásával,  hogy  mindezeknek  szükség- 
szerű folyománya  a  keleti  vallású  magyar  nemzeti  egy- 
ház szervezése. 


A  KELETI-ORTHODOX-EGYHAZ. 

A  keleti,  vagy  keleti- orthodox,  —  nálunk  görög  nem 
egyesültnek  is  nevezett  egyház,  a  mai  napig  az  egy- 
kori keletrómai  birodalomban  fennállott  egyházban  ér- 
vényben volt  dogmákat,  szokásokat  és  szervezetet  tar- 
totta meg,  és  ma  Kis-Ázsiában,  valamint  Európa  keleti 
és  északkeleti  részeiben  van  leginkább  elterjedve. 

A  görögök,  mikor  a  keresztény  vallásra  tértek,  nyel- 
vüket és  műveltségüket  adták  az  tíj  hitnek. 

A  IV-ik  században  Európa  nyugati  államai  theolo- 
giai  szempontból  a  görög  egyház  szellemével  szemben 
még  függési  viszonyban  állanak;  de  már  a  következő 
századokban  kelet  és  nyugat  politikai  szétválását  az  egy- 
házi szétválás  követte. 

Keleten  a  konstantinápolyi,  alexandriai,  antiochiai, 
cesareai  és  ephesusi,  valamint  a  jenizsálemi  patriar- 
chátusok sokáig  coordináltan,  egj^más  mellett  állottak 
fenn,  és  csak  lassanként  jutott,  a  város  nagy  jelentőségé- 
nél és  nagy  kerületénél  fogva,  a  konstantinápolyi  püspöki 
szék  oly  általános  és  nagy  tekintélyre,  hogy  Róma  vetély- 
társává lehetett. 

De  keleten  nemsokára  teljesen  elveszett  az  egyház 
egységessége,  a  keleti  egyházat  akkoriban  alapjában  fel- 
forgató   dogmatikus    viták   miatt,    a   melyek   rendszerint 


II 

Konstantinápolyban  császári  befolyással  lettek  elintézve, 
nagyrészt  természetesen  schismaticus  elkülönítés  árán. 

Különböző  körülmények  gyengítették  egyúttal  a 
görög    egyháznak   a   nyugati  egyházzal   való  közösségét. 

A  mindinkább  terjedő  elválási  tendentia  azonban 
leghatalmasabb  alapját  a  római  pápaság  alatt  álló  nyu- 
gati egyház  folyton  terjedő  centralisátiójában  találta. 

A  bizanczi  patriarcha,  ki  518  óta  az  oekumeni  jelző 
nevet  vette  fel,  nem  akarta  magát  a  római  püspöknek 
alárendelni. 

A  Photius  alatt  legélesebben  kialakult  ellentétek, 
melyek  a  keleti  és  nyugati  egyház  szertartásai  külön- 
bözőségét már  teljes  mértékben  feltüntették,  Photius 
halálával  némikép  elsimultak;  de  Photius  kibocsátott 
körirata  a  keleti  és  nyugati  egyház  közötti  határozott 
különbözőségnek  maradandó  bizonyítéka  maradt. 

Cerularius  Mihály  1054-ben  az  eddigi  panaszokhoz 
ujabbakat  csatolt  és  a  római  egyházat  eretnekséggel  vá- 
dolta, mire  a  pápai  legátusok  1054.  július  i6-án  szent 
Sófia  templomának  oltárára  a  pápa  részéről  kibocsátott-, 
egyházi  átkot  tartalmazó  bullát  tették  le. 

Cerularius  Mihály,  a  többi  keleti  patriarchával  együtt 
viszonozta  ezen  egyházi  átkot  és  ezzel  a  keleti  és  a  nyu- 
gati egyház  végleg  elszakadt  egymástól. 

Az  ellentét  a  görög  egyház  és  a  nyugati  között  ez- 
után mindinkább  kiélesedett  és  némely  békítési  kísérlet 
inkább  még  növelte  az  ellentéteket,  a  mihez  a  keresz- 
tes hadjáratok  alkalmával  az  egyházi  ellentét  mellett 
még  a  nemzeti  gyűlölet  is  járult. 

A  latin  császárság  fennállása  alatt  a  görögök  ellen- 
szenve politikai  elnyomóik  ellen,  és  a  diadalmas  latin 
egyházzal  szemben  kizárt  minden  békítési  lehetőséget. 

A    nyugattól    elhagyatva,    1453.    május   29-én   esett 


Konstantinápoly  a  törökök  kezébe  és  szent  Sofia  tem- 
ploma moschévá  tétetett. 

A  fejlődés  további  menete  a  következő  részben  jel- 
lemzett particularis  fejlődésben  folyik  le. 

A  különböző  államokban  létező  particularis  egyhá- 
zak által  összefoglalt  görög-keleti  egyház  híveinek  száma 
ma  köinilbelül  loo  millió. 

Európában  körülbelül  70  millió,  a  mely  számból 
54  millió  Oroszországra  esik;  11  millió  Törökországra 
1V2  millió  pedig  Görögországra. 

Magyarországon  csak  az  anyaországot  véve,  van  az 
1900.  évi  népszámlálás  adatai  szerint  görög-keleti  vallású 
lakos  2.199,195. 


n. 


PARTICULARIS  AUTOKEPHAL  NEMZETI 
EGYHÁZAK. 

A  különböző  államokban  fennálló  keleti  —  orthodox  — 
egyházak,  kivétel  nélkül  particularis,  autokephal,  nem- 
zeti egyházak. 

Ezen  particularis  egyházak  külön  politikai  szerve- 
zettel biró  különböző  nemzetek  által,  mindenütt  ezeknek 
külön  nemzeti  sajátságai  figyelembe  vételével  alkottat- 
tak és  ez  okból,  helyi  szervezésük  módja  folytán  is,  egy- 
mástól teljesen  különböznek  és  egymástól  teljesen  füg- 
getlen, önálló  egyházigazgatásuk  van. 

Ezen  particularis  fejlődésnek  és  alakulatoknak  a 
keleti  egyház  saját  egyházi  felfogása  szerinti  magyará- 
zata a  következőkben  foglaltatik: 

A  particularis  egyházak  közt  fennálló  különbözőség 
a  kereszténység  első  századai  óta  fennállott,  és  mindig 
fenn  fog  állani,  mert  az  egyház  hivatásában  minden 
nemzetnek  és  minden  hely  részére  lett  alapítva. 

A  keleti  egyház  lényegénél  fogva  tisztán  csak  lelki, 
spirituális  szervezet ;  minélfogva  egysége  is  tisztán  csak 
lelki,  spirituális  lehet. 

S  ezen  spirituális  egység  kizárólag  a  minden  hivő 
által  föltétlenül  és  egyformán  vallandó  hitben,  a  hiteg}'- 
ségben  nyer  látható  külső  kifejezést. 

Az  egész  egyház,  mint  tisztán  spirituális  szervezet, 
az  orthodox  keleti  egyház  felfogása  szerint  nem  birhat 
oly  földi  látható  fejjel,  a  kiben  az  egész  egyházi  hata- 
lom concentrálódhatnék,  mert  az  egyház  alapítója  az  egy- 
házi hatalom  gyakorlására  kivétel  nélkül  ugyanazon  jo- 
gokkal ruházta  fel  az  apostolokat. 

Ezért  ezen  egyházi  hatalomnak  szükségképen  meg 
kell  oszolnia  azok  közt,  a  kik  az  apostolok  utódjai  és  a 
különböző  particularis  egyházak  vezető  fejei. 

Az  egyház  alapítója  —  Jézus  Krisztus  —  meghagyta 
az  apostoloknak,  hogy  minden  nemzetnek  hirdessék  az 
evangéliumot,  a  nélkül,  hogy  ezek  sociális  intézményeit 
érintsék. 

Az  apostolok  különböző  vidékeken  alapítottak  is 
egyházakat,  s  itt  püspököket  neveztek  és  ezekre  bizták 
a  lelkieknek,  az  illető  hely  sociális  viszonyainak  figye- 
lembe vétele  melletti  igazgatását. 

így  történt  azután,  hogy  még  az  apostolok  életében 
több  egyház  alapíttatott  teljesen  önálló  igazgatással. 

És  mindenütt,  a  hol  általuk  ujabb  egyházak  alapít- 
tattak, ezek  egymástól  teljesen  függetlenül  és  teljesen 
önállóan  működtek,  természetesen  a  spirituális  egység 
állandó  fentartása  mellett. 

Az  apostolok  ezzel  maguk  is  megmutatták,  hogy 
minden  particularis  egyház  saját  külön  hierarchiájával  és 
saját  külön  egyház  igazgatásával  birhat  és  ezzel  annál  in- 
kább, mert  minden  így  megalapított  particularis  egyház- 
nak az  ég  kegyelme  határozottan  meg  van  ígérve. 

Áthatva  ezen  gondolattól,  már  az  első  egyetemes 
zsinatok  is  törvényhozási  actusokkal  erősítették  meg  az 
illető  particularis  egyházak  önálló,  független,  saját  és 
különös  jogait  és  szokásait. 

S   ezzel   törvény   erejével  ruházták    fel  azt,  a  mi  az 

apostolok   ideje    óta   több   száz   évig   szokásjogilag  érvé- 
nyesült. 

A  cánonok  szerint  a  particuláris  egyházak  önálló- 
sága áll: 

1.  az  egyik  egyház  hierarchiájának  a  másik  egy- 
ház hierarchiájától  való  függetlenségében ; 

2.  az  egyes  egyházakat  megillető  hierarchiális  jogok 
és  privilégiumokban; 

3.  a  törvényhozási  és  a  független  törvénykezési  jog- 
ban; és 

4.  a  saját  külön  helyi  szokásokban  és  egyházi  rítu- 
sokban. 

A  rV.  egyetemes  zsinat  17.  cánonja,  a  truUai  zsinat 
38.  cánonjával  megújított  azon  határozatot  foglalja  ma- 
gában, mely  szerint  az  egyes  egyházterületek  beosztásá- 
nál tekintettel  kell  lenni  az  egyes  országok  politikai  orga- 
nisatiójára. 

Ezen  általános  szabályt,  a  melynek  ezen  két  egye- 
temes zsinat  csak  törvényes  kifejezést  adott,  az  egyház 
keletkezése  óta  mindig  különös  figyelemmel  tartotta  be. 

Megtaláljuk  ezt  mindenütt  Nagy-Konstantin  idejéig, 
a  mikor  a  görög-római  birodalom  uj  beosztása  meg  lett 
állapítva  és  megtalálhatni  ezt  minden  későbbi  időben  is. 

Már  az  apostolok  leveleiben  is  a  politikai  beosztás 
szerint  osztályoztatnak  az  egyes  egyházak. 

A  nagyobb  terjedelmű  egyházterületek  országok  ne- 
veit viselik  —  mint  például  az  ázsiai  egyházak. 

Kisebb  területek  a  tartományok  neveit  nyerték,  — 
mint  a  maczedon  egyház;  a  még  kisebbek  a  tartomá- 
nyok fővárosai  után  hivattak  —  így  a  thessalonikai,  az 
ephesusi  és  mások. 

Mindezen  egyházaknak  mindig  külön  kormányzatuk 
volt. 

Már  az  első  cánonokban  is  a  hierarchicus  jogok- 
ról mindig  azon  városok  nemzeti  és  politikai  helyze- 
tére való  különös  tekintettel  van  szó,  a  mely  városok- 
ban az  illető  egyházak  voltak. 

Az  első  egyetemes  zsinat  már  törvény  erejével 
ruházta  fel  az  akkoriban  létezett  egyházaknak  a  szokáson 
alapult  beosztását  és  taxative  erősítette  meg  a  római 
alexandriai,  antiochiai  és  cesareai  egyházak  önálló  külön 
jogait  és  privilégiumait. 

Ugyanazon  zsinat  6-ik  cánonjából  azonban  látható, 
hogy  más  egyháztartományok  is  léteztek,  a  melyek  szintén 
az  ezen  cánonnal  megerősített  ugyanazon  jogok  és  kivált- 
ságok élvezetében  voltak,  a  milyenekkel  az  itt  említett 
négy  egyháztartomány  birt. 

Ilyenek  voltak  az  ephesusi,  sirmiumi  és  thessaloniai, 
azonkívül  a  milanói,  karthágói,  lyoni,  toledói  és  a  yorki  stb. 
A  keleti  orthodox-egyház  cánoni  forrásaiban  az 
egyik  vagy  másik  particuláris  egyháznak  önálló,  vagy 
autokephal  egyházzá  való  emelésénél  minden  államhata- 
lomnak törvényes  jog  biztosíttatik.  Ily  módon  keletkez- 
tek   az    összes    mai    autokephal  egyházak. 

Az  egyes  particuláris  egyházak  részére  különös  jog- 
források állanak  fenn,  melyek  az  egyháznak  az  egyes 
államokban  elfoglalt  helyzetéből  folynak  és  az  egyház- 
nak az  államhoz  való  viszonyát  tárgyalják  és  az  egyház 
külső  igazgatására  vonatkoznak. 

Azon  törvények,  melyek  az  egyháznak  az  államhoz 
való  viszonyát  szabályozzák  és  az  egyház  külső  igazgatá- 
sára vonatkoznak,  az  illető  államban  úgy  az  egyházat, 
mint  az  illető  államot  is  kötik. 

Mert  vagy  az  egyház  és  állam  együttes  megegyezése 
mellett  adattak  ki,  vagy  pedig  csak  ezek  egyike  által  ugyan, 
de  a  másik  által  el  lettek  fogadva  és  jóvá  lettek  hagyva. 


17 

Autokephál,  vagyis  önálló  igazgatással  biró  parti- 
cularis  egyház  áll  fenn: 

1.  Konstantinápolyban, 

2.  Alexandriában, 

3.  Antiochiában, 

4.  Jeruzsálemben, 

5.  Cyprusban, 

6.  Oroszországban, 

7.  a  Sinai  hegyen, 

8.  Montenegróban, 

9.  a  görög  királyságban, 

10.  Bulgáriában, 

11.  Bukovina  és  Dalmátiában, 

12.  Szerbiában, 

13.  Romániában, 

14.  Magyarországon  :  aj  a  karloviczi  szerb  és  öj  a 
nagyszebeni  román    particularis    nemzeti    egyházak. 

Ezen  autokephál  egyházak  között,  az  illetékes  állam- 
hatalom által  formálisan  jóváhagyott  külön  —  specialis- 
törvénynyel  csak  a  következők  birnak: 

1.  a  konstantinápolyi, 

2.  az  orosz  egyház, 

3.  a  bolgár  egyház, 

4.  a  bukovinai  és  dalmát  egyház, 

5.  a  szerb  királyság  egyháza, 

6.  a  romániai  egyház,  és 

7.  a  magyarországi  két  nemzeti  egyház  :  aj  a  karlo- 
viczi szerb  és   /)J  a  nagyszebeni  román  egyház, 

A  többi  egyháznak  formális  törvénye  nincs  és  azok 
az  általános  jogforrásokban  foglalt  szabályok  szerint 
kormányoztatnak. 


m. 

AZ  ÁLLAM  ÉS  A  KELETI-ORTHODOX-EGYHÁZAK. 

Az  eddigiekből  látható,  hogy  a  keleti  egyházak 

1.  autokephal,  particuláris  és  első  sorban  mindig 
nemzeti  egyházak ; 

2.  hogy  újabb  autokephal  particuláris  nemzeti  egy- 
ház alakítására  az  illető  hívők  akarata  mellett  döntő 
befolyással  első  sorban  az  állam  bír  és  hogy  itt  az  állam 
akaratának  kell  érvényesülnie. 

Mert  az  egyház  mindenkori  tanítása  szerint  a  világi 
hatalom  eredete  az  isteni  gondviselés  akaratából  foly. 

Szent  Pál  a  római  keresztényekhez  írott  levelében 
mondja:  amindenki  vesse  magát  alá  a  felsőbbség  hatal- 
mának, mert  nincs  felsőbbség,  hanem  csak  Istentől 
való  és  melyek  itt  vannak  Istentől  vannak  rendelve)). 

A  keleti-orthodox- egyház  alaptanításában  az  államot 
és  az  államhatalmat  Istentől  rendeltnek  ismeri  el  és  az 
államhatalommal  szemben  teljes  alávetést  és  meghódolást 
hirdet  és  parancsol;  és  az  államhatalom  viselőjének 
hitvallására  való  tekintet  nélkül  az  ez  elleni  legkisebb 
engedetlenséget  is  bünteti. 

Az  egyházatyák  a  hitvédelmet  a  császári  hatalom 
egyik  feladatának  tekintették  és  valahányszor  egy  hitelv- 
nek tévtannal  szemben  való  megerősítéséről  volt  szó,  e 
végett  mindig  az  államfőhöz  fordultak. 

Az  egyetemes  zsinatok  határozatait  a  császárok  min- 
dig sajátkezű  aláirásaikkal  látták  el,  miáltal  ezen  zsinati 
határozatok  az  államhatalom  részéről  való  megerősítésben 
részesültek. 

Az  államhatalomnak  egyházi  ügyekben  való  közre- 
működését az  egyház  mindig  elismerte  és  ezen  elisme- 
rést soha  sem  érintette  azon  körülmény,  hogy  az  egy- 
ház történetében  oly  uralkodókkal  is  találkozunk,  kik 
hereticusok  voltak  és  rendeleteikkel  az  orthodoxiát  elitél- 
ték, sőt  tévtanokat  védelmükbe  fogadtak. 

Sőt  az  egyház  elismertetése  után  azonnal  elfogadta 
az  összes  állami  törvényeket,  még  a  pogány  császárok 
által  kiadottakat  is,  melyek  a  hittel  ellentétben  nem 
állottak. 

Később  pedig,  midőn  a  keresztény  vallás  államval- 
lássá lett,  az  egyház  már  önként  engedte  át  az  állam- 
hatalomnak azon  jogot,  hogy  akár  az  egyházi  hatalom- 
mal együttesen,  akár  egymaga  egyedül,  egyházi  kérdé- 
sekben törvényeket  hozzon. 

Sőt  a  chalcedoni  zsinaton  az  összegyház  által  elis- 
mertetett az  állam  joga  befolyását  hitügyekben  érvénye- 
síteni és  az  egyház  külső  ügyeire  ép  úgy,  mint  a  belső 
egyházi  életre  vonatkozó  törvényeket  hozni. 

Ezen  törvényeknek  nemcsak  teljes  jogérvény  tulaj- 
doníttatott mindig,  hanem  ezek  az  egyházjog  forrásaiul 
is  elfogadtattak. 

S  az  állami  törvényeknek  egyházjogi  forrásokként 
való  elismertetése  és  ennélfogva  ezeknek  az  egyház  által 
való  elismertetése  soha  sehol  ellentmondásra  nem  talált. 

Ezen  elv  a  keleti  orthodox  —  egyházban  ma  is 
irányadó  és  valamint  a  külső  egyházi  élet  kérdéseiben  az 
egyház  egykor  a  polgári  törvényeket  az  egyházjog  forrá- 
saiként elismerte  és  elfogadta,  ügy  az  állami  törvényeket 


a  saját  maga  által  kiadott  jogszabályok  mellett,  az 
egyházigazgatás  részére  ma  is  elismeri  és  elfogadja. 

Sőt  bizonyos  adott  körülmények  között  és  bizonyos 
kérdésekben  az  államhatalom  az  egyház  által  az  egyházi 
törvényhozás  orgánumának  is  elismertetik. 

Itt  azonban  mindig  feltétel eztetik  az,  hogy  az  állam- 
hatalom elvileg  minden  egyházi  törvényt  elismer  és  hogy 
az  egyház  és  állam  között  kölcsönös  megegyezés  létezik, 
valamint  hogy  az  állami  törvényhozás  által  egyházi  kér- 
désekben hozott  szabályok  kizárólag  a  cánoni  jog  szelle- 
mében vannak  tartva  és  mindig  az  egj'^ház  érdekében 
hozattak. 

A  különböző  egyháztartományok  felállítása-,  létesí- 
tése, ma  is  az  egyház  és  az  államhatalom  együttes  fel- 
adata. 

Az  államhatalom  ezen  rendezésbeni  részvételére 
nézve  a  cánonok  azon  határozatai  irányadók,  a  melyek 
szerint  a  különböző  egyházterületek  elhatárolásánál  az 
illető  állam  politikai  beosztása,  területi  és  nemzeti  viszo- 
nyai irányadók. 

Azután  azon  körülmény,  hogy  egyház  és  állam  kö- 
zött szoros  kapcsolatnak  kell  fennállania,  valamint  az 
is,  hogy  az  állam  ezen  részvételéből  az  egyház  külső 
szervezetének  és  jogai  biztosításának  teljes  garantiája 
származzék. 

Ily  alapokon  keletkeztek  és  alakultak  meg  az  összes 
keleti  particularis  nemzeti  egyházak  és  így  keletkezett 
Magyarország  területén  a  két  keleti  orthodox  nemzeti 
egyház,  —  a  szerb  és  a  román. 


IV. 
A  KELETI  NEMZETI  EGYHÁZAK  MAGYARORSZÁGON. 

A)  A  karloviczi  metropolia,  illetőleg  a  szerb  keleti  nemzeti 
egyház. 

Már  a  régi  egyházakban  is  az  isteni  tisztelet  a  nép 
nyelvén  tartatott. 

Rómában  latinul,  Konstantinápolyban  pedig  görögül. 

A  római  egyház  székhelye  népeinek  nyelvét,  a  latint 
megtartotta  mindenütt  más  országokban  is,  míg  a  keleti 
egyházakban  a  liturgia  nyelve  mindig  az  illető  nemzet 
nyelve  volt. 

így  Görögországban  a  görög,  Syriában  a  syr,  és 
Örményországban  az  örmény;  később  pedig  a  szlávok- 
nál  a  szláv  nép  nyelve ;  és  ezen  egyházban  ma  is  min- 
dig  az   illető    nemzet    nyelve    a  liturgicus   nyelv. 

Ezért  nemzeti  egyházak  a  keleti  egyházak  ma  is,  ki- 
vétel nélkül. 

A  keleti  egyházak  természete  szerint  ilyen  nemzeti 
egyház  Magyarország  területén  a  szerb  keleti  nemzeti 
egyház. 

A  szerb  keleti  —  orthodox  —  egyháznak  Magyar- 
országon igen  változó  sorsa  volt  és  hívei  Csernovits 
Arzén  bejöveteléig  az  ipeki  patriarcha  alá  tartoztak. 

1690-ben  I.  Lipót  király  hívására   Csernovits  Arzén 

vezérlete  alatt  40.000  szerb  család  jött  Magyarországba 
és  telepedett  itt  le. 

I.  Lipót  a  bevándoroltaknak  különböző  és  specziális 
kiváltságokat  adott,  s  ezek  közt  a  legfontosabbak  voltak 
azok,  a  mik  vallásuk  szabad  gyakorlatára  és  egyház- 
kormányzatuk szabad  és  autonóm  végzésére  vonat- 
koztak. 

Ezekben  a  szerbeknek  mindazon  jogok  biztosíttat- 
tak, a  miknek  az  ipeki  patriarchátusban  részesei  voltak. 

A  szerbek-  és  hierarchiájuk  kivánatára  1710-ben  ala- 
píttatott a  karloviczi  metropolia  és  ez  alá  rendeltettek  a 
magyarországi  keleti  orthodox  —  vallású  összes  szer- 
bek és  püspökeik. 

Ezen  metropolia  a  ma  is  fennálló  független  autoke- 
phal  szerb  nemzeti  egyház,  a  melj'lyel  szemben  épen  akkor 
szűnt  meg  a  keleti  —  orthodox  —  románoknak  Magyar- 
országon létezett  metropoliája. 

1698— 1700  közt  ugyanis  a  gyulafehérvári  keleti 
—  orthodox  —  román  metropolita  —  Athanasius,  —  ösz- 
szes  püspökeivel  és  népével  az  unióra  tért  és  ezzel  hosz- 
szú  időre  megszűnt  a  románok  keleti  metropoliája  Ma- 
gyarországon. 

Miután  azonban  sok  román  vonakodott  akkor  az 
unióba  menni,  püspökük  és  szervezett  egyházuk  azon- 
ban már  nem  volt,  ezek  hitrokonaikhoz,  a  szerbek  kar- 
loviczi egyházához  csatlakoztak,  hol  az  ezen  egj^ház  által 
bírt  kiváltságok  alapján  szabadon  követhették  ők  is  val- 
lásuk tanításait  és  parancsait. 

A  románok  belépése  és  illetve  bemenekülése  a  szerb 
nemzeti  egyházba,  a  karloviczi  egyház  nemzeti  jellegét 
semmikép  sem  érintette. 

I.  József  és  III.  Károly  királyok  kiváltságleveleik- 
ben  a   karloviczi  metropolitát  (trácz  érseknek",    «Archi- 

episcopus  rascianorum)),  Hveiket  pedig   « szerb  nemzet  »- 
nek  nevezik. 

A  legfelsőbb  kéziratok,  a  melyek  1790.  1837  és 
1842-ben  a  szerb  nemzeti  congressust  egybehívták,  min- 
dig szerb  nemzeti  congressusnak  és  szerb  nemzetnek 
nevezik  a  hiveket. 

A  karloviczi  metropolia  és  intézményei  nem  voltak, 
és  ma  sem  általános  felekezetiek,  hanem  a  keleti  egy- 
házak természete  szerint  tisztán  nemzetiek. 
Az  egyház  maga  nemzeti  egyház. 
A  románok,  kik  a  gyulafehérvári  metropolia  meg- 
szűnte után  a  szerb  keleti  egyház  és  metropolia  védelme 
alá  helyezkedtek,  1864-ben  különváltak  és  újból  külön 
nemzeti  egyházat  alapítottak. 

Ezen  új  viszonyt  tudomásul  vette  az  1868.  évi  EX. 
törvényczikk. 

A  törvényjavaslat  tárgyalásánál  mindig  hangoztatta- 
tott,  de  magában  az  elfogadott  törvényben  is  benne  fog- 
laltatik a  szerb  egyház  «nemzeti))  neve,  és  annak  elis- 
merése. 

A  törvény  i.  §-a  is  úgy  szól,  hogy:  «Az  1864-ben 
összehívott  és  1865-ben  Karloviczon  folytatólag  tartott 
szerb  nemzeti  congressus))  ;  —  és  az  5.  §-ban:  «E  czélból  a 
minisztérium  megbizatik,  hogy  a  görög  keleti  vallású 
szerb  nemzeti  congressus  mielőbbi  összehívását  a  karlo- 
viczi érsek  és  szerb  patriarcha  által  eszközölje*. 

Hogy  a  karloviczi  metropolia  mindig  szerb  és  nem- 
zeti volt,  azt  br.  Sagiina  román  metropolíta  1865.  évi  feb- 
ruár 22-én  készített  emlékiratában  is  elismerte,  midőn 
mondja:  «Ich  weiss  und  erkenne  sehr  gerne,  dass  das 
Erzbisthum  und  die  Metropolie  von  Karlovitz  fiir  die 
serbische  Nation  errichtet  wurde,  dass  diese  Metropolie 
eine  kirchliche  Provinz  der  serbischen  Nation  warw. 


B)  A  nagyszebeni   meiropolia,    illetőleg  a    román   keleti 
nemzeti  egyház. 

A  magyarországi  románok  az  Athanasius  püspök 
alatt  végbement  unióig  teljes  összességükben  szintén  a 
keleti  —  orthodox  —  valláshoz  tartoztak  és  mindig 
nemzeti  egyházat  képeztek. 

A  keleti  vallás  ugyan  tűrt  volt  Magyarországon  ép 
úgy  mint  Erdélyben,  de  mint  ilyen  is  nemzeti  egyhá- 
zat képezett. 

Már  a  régi  erdélyi  törvényekben  is  így  találjuk  ezt. 

Az  Approbata  Constitutiókban  «oláh  religio)),  «oláh 
vladika)),  jelzésekkel  találkozunk  és  ott  mindenütt:  «oláh 
nátió  vallása»,  vagy  ((oláh  sectán  lévőké) -ként  említ- 
tetnek. 

A  keleti  vallású  románoknak  1698-tól  kezdve  —  Atha- 
nasius áttérése  után,  nem  volt  többé  önálló  egyházuk 
és  mint  már  említve  volt,  a  keleti  orthodox  hiten  meg- 
maradott  románok,  miután  egyházi  szervezetök  nem  volt, 
kénytelenek  voltak  a  szerb  keleti  nemzeti  egyházba  be- 
lépni. 

De  ezen  egyházi  és  szervezeti  közösségből  folytonos 
súrlódások  és  egyenetlenkedések  keletkeztek. 

E  miatt  a  románok  kérésére,  —  a  kik  a  szerbektől  való 
elválást  kívánták,  és  az  egyház  igazgatásban  és  szerve- 
zetben ugyanazon  jogokat  kívánták  gyakorolni,  mint 
ezek,  —  O  Felsége  1862-ben  önálló  és  a  karloviczi  szerb 
metropoliától  teljesen  független  román  nemzeti  metropo- 
liáiiak  Nagy-Szebenben  való  felállítását  elrendelte. 

Az  1864-ben  Karloviczban  összehívott  congressus 
a  románoknak  a  szerb  nemzeti  egyházból  való  kiválását 
tudomásul  vette,  és  a  nagyszebeni  önálló,  autokephal 
román  keleti  nemzeti  egyház  megalakítását  elismerte. 

Az  1865.  évi  jtilius  8-án  kelt  királyi  leirat  pedig  a 
román  önálló  hierarchia  területét  meghatározta. 

Végül  az  1865  68-diki  törvényhozás  ezen  különvá- 
lást törvényesítette  és  azt  az  1868.  évi  IX-ik  törvény- 
czikkbe  foglalta. 

A  törvény  2.  §-a  erre  nézve  azt  mondja:  <'A  görög 
keleti  vallású  románok  részére  felállított  önálló  és  a  szer- 
bekével egyenjogú  metropolia  stb.  törvénybe  iktattatik»  ; 
a  6.  §.  pedig:  ((Ugyancsak  a  ministerium  fogja  eszközölni 
a  görög-keleti  vallású  román  nemzeti  egyházi  gyüleke- 
zet (congressus)   mielőbbi   öszszehivását. » 

Tehát  a  keleti  egyházak  természetének  megfelelőleg 
itt  is  kimondatik,  hogy  a  szerb  keleti  nemzeti  egyházból 
kivált  és  önálló  metropoliát  alkotó  román  keleti  egyház 
szintén  nemzeti,  —  román  nemzeti  egyház. 

Ezen  önálló  és  független  román  keleti  nemzeti  egy- 
ház szervezésére  különben  szükség  volt,  mert  az  akkori  cul- 
tusminister,  br.  Eötvös  József  szerint  is:  «a  czél  az  volt, 
hogy  miután  a  görög-keleti  egyházhoz  tartozó  polgártár- 
saink czélszerűnek  tartották  egymástól  elválni,  mindazon 
viták  és  súrlódások  melyek  a  görög-keleti  egyházban 
előadhatnák  magukat,  a  lehetőségig  elkeiniltessenek  és 
minél  gyorsabban  intéztessenek  el,  mert  kétségtelenül  az 
ország  érdekében  fekszik,  hogy  minden  oly  kérdés,  a 
mely  nagyszámú  polgárok  közt  izgatásnak  és  egyenet- 
lenségnek anyagát  képezhetné,  elintéztessék. 

Második  czél,  hogy  azon  autonómia,  a  mely  az  1848. 
évi  XX.  törvényczikk  szerint  csak  egy  keleti  egyház- 
nak biztosíttatott,  az  elvált  metropoliák  mindegyiké- 
nek biztosíttassék». 

Különben  Stojacskovics  Sándornak  a  javaslat  tár- 
gyalásánál történt  akkori  felszólalása  szerint  is,  nem  két 
metropolia  különválásáról,   hanem  a  románoknak  az   ál- 

táluk  is  idegennek  tartott  szerb  nemzeti  egyháztarto- 
mányból  való  kilépéséről,  illetőleg  azoknak  egy  új  önálló 
és  a  szerbekétől  teljesen  független  egyháztartománynyá 
való  megalakulásáról  és  az  ebbe  való  átlépésről  volt  ak- 
kor szó. 

A  románok  1700-tól  kezdve  1864-ig  csak  a  szerb  hier- 
archia védpaizsa  alatt  állottak. 

Mert  a  karloviczi  hierarchia  tisztán  szerb  jellegű 
volt  és  nem  volt  a  románokkal  együttes. 

Arra  nézve,  hogy  a  karloviczi  egyházkormány  nem 
volt  a  románokkal  megosztva,  hanem  hogy  ezek  a  szerb 
hierarchia  védelme  alatt  állottak,  bizonyíték  Br.  Saguna 
román  metropolita  1865.  február  22-én  kelt  levele  is,  a 
melyben  Saguna  azt  mondja: 

«Nach  dem  Jahre  1700  als  Athanasius  der  Ver- 
ráther  in  Apostasie  verfallen  ist,  -  blieben  unsere 
Christen  in  Siebenbürgen  ohne  einen  Metropoliten,  — 
und  ohne  irgend  einen  Oberhirt,  —  und  suchten  unsere 
verwaisten  Christen  ihren  Seelentrost  theils  bei  der 
Metropolie  von  Bukarest,  und  den  Bischöfen  aus  der 
Walachei,  theils  bei  den  serbischen  Bischöfen  aus  der 
Bánat,  -  und  zuletzt  auch  bei  der  Metropolie  von 
Karlovitz. » 

Oltalomkeresés  s  a  védelem  szüksége  volt  a  mi  a 
keleti  vallású  románokat  a  karloviczi  metropoliához  kö- 
tötte. 

Hogy  azonban  —  eltekintve  a  keleti  egyházak  par- 
ticularis  és  nemzeti  természetétől  -  helyes  és  szükséges 
is  volt  a  románok  kiválása  és  új  metropolia  felállítása, 
kitűnt  még  1868-ban,  a  törvényjavaslat  tárgyalása  al- 
kalmával is,  a  midőn  még  akkor  is  általános  panaszszal 
voltak  eltelve  a  már  különvált  románok  a  szerb  hierarchia 
ellen. 


27 

Egyik  képviselőjük  szerint  a  szerbek  védpaizsával 
úgy  voltak  a  románok,  Hogy:  «a  templomokban  a  szer- 
bek az  ő  nj^elviiket  szorították  rájuk,  román  püspök 
helyett  szerb  püspököt  neveztek,  s  még  annyira  sem 
juthattak,  hogy  román  papot  kaptak  volna. 

De  még  szerzetesnek  sem  fogadták  be  a  románt, 
mert  attól  tartottak,  hogy  majd  püspök  lesz  belőle. 

A  románoknak  nemhogy  támogatásuk  lett  volna, 
hanem  elnj'omattak. » 

Az  1868.  évi  IX.  törvény czik  ezen  súrlódások  és 
panaszoknak  teljesen  véget  vetett,  és  a  szerbek  és  romá- 
nok egymástól  teljesen  független-,  két  külön  nemzeti 
egyházban  azóta  nyugodtan  élvezik  autonómiájukat, 
melyet  a  keleti  egyház  particuláris  és  nemzeti  egyhá- 
zakra való  oszlottsága  természeténél  fogva,  és  a  magyar 
törvényhozás  liberalitásából  az  1868.  évi  IX.  törvény- 
czikkel    teljesen    rendezve    és  békésen    elintézve  kaptak. 


V. 


A   KELETI  —  ORTHODOX  —  VALLÁST  KOVETO 
MAGYAROK. 

A  mit  azonban  a  magyar  állam  az  egyházi,  nemzeti- 
ségi és  az  állami  béke  érdekében  bölcs  belátással  a  szer- 
beknek és  az  1868.  évi  IX.  törvényczikkel  a  románok- 
nak megadott,  azt  csodálatos  módon  nem  adta  meg  a 
magyar  nemzet  magyar  fajú  azon  tagjainak,  kik  a  görög- 
keleti, vagyis  helyesen  a  keleti  —  orthodox  —  vallást  kö- 
vetik. 

Pedig  azon  panaszok,  a  metynek  akkor  a  románok 
részéről  hozattak  fel,  fennállaoak  a  magyarok  részéről  is. 

És  azon  okok,  a  melyek  a  román  nemzeti  egyház 
felállítását  akkor  szükségessé  tették,  teszik  szükségessé  a 
magyar  keleti  nemzeti  egyház  felállítását  és  teszik  szük- 
ségessé azt,  hogy  a  keleti  vallást  követő  magyarok  is 
ily  nemzeti  egyházban  egyesittessenek. 

Keleti  vallást  követő  magyarok  mindig  voltak  és 
ma,  a  legújabb  statisztikai  adatok  31.833  ilyen  vallású 
magyart  mutatnak  ki,  —  de  egy  kizárólag  csak  ezen 
vallásúak  összeírására  kiterjeszkedő  számlálás  ki  fogja 
mutatni,  hogy  ezek  bizonynyal  a  40— 50,000  lélekszámon 
felül  vannak. 

Hogy  ezen  orthodox,  keleti  vallást  követő  magyarok 
ősmagyarok,  kik  az  Árpádok  alatt  is  már  ezen  hitet  val- 

lották,  vagy  pedig  a  századok  folyamán  és  esetleg  újab- 
ban is,  más  nemzetiségek  megmagyarosodott  tagjai-e? 
az  ép  oly  irreleváns,  mint  a  mily  fölösleges  lenne  annak 
bizonyítása,  hogy  váljon  az  ország  területén  lakó  8.742,301 
ma  magyar  anyanyelvű  állampolgár  nem  régen  még  mind 
ilyen  volt-e?  és  hogy  az  újabban  magyarosodó  népesség 
is  milyen  anyanyelvű  lehetett  még  tegnap. 

Mindenütt  a  hol  nemzetiségek  laknak,  ott  azok,  kik 
az  állam  nyelvét  nem  birják,  rendszerint  elmaradnak  és 
culturájuk  és  ennélfogva  gazdasági  állapotuk  alacsony 
szinvonalon  marad. 

E  miatt  az  állammal  szemben  fennálló  kötelességeik- 
nek kellőleg  eleget  tenni  nem  képesek. 

Azért  is  minden  állam  törekvése  nemzetiségeit  az 
állami  nyelv  elsajátítására  birni. 

És  minden  állam  oly  módon  igyekszik  ezen  czélját 
elérni,  a  melj^  mód  erre  a  legalkalmasabb;  és  első  sor- 
ban mindenesetre  békés  úton. 

Erre  pedig  a  keleti  vallásuakra  való  tekintettel 
nálunk  első  sorban  legalkalmasabb  a  vallás. 

A  keleti  vallást  követők  élete  mindenütt  a  vallás- 
ban  concentrálódik. 

A  vallásban  concentrálódik  hitük,  reménytik,  minden 
gondolkodásuk,  egyszóval  egész  életük. 

A  vallás  segélyével  kell  tehát  első  sorban  az  állam- 
nak elérnie  azt,  hogy  polgárai  jó  részét  a  cultura  és  a 
haladás  és  azzal  saját  biztos  boldogulásuk  elérésében  elő- 
segítse. 

Kötelessége  még  e  mellett  az  államnak  ezen  egy- 
házi kérdés  rendezésével  a  keleti  vallást  követő  magyar- 
ságot megtartani  nemzeti  nyelvének  és  ezzel  a  nemzeti 
és  ez  alapon  a  nyugati  cultura  számára. 

A   magyar    nemzet    egj^ségessége   és   nemzeti  erőnk 

határozottabb  kifejtése  végett  szükséges  és  általánosan 
hangoztatott  elv,  —  magyarosítani. 

Ha  tehát  az  ország  lakosságának  egy  része  az  állam 
és  a  társadalom  hozzájárulása  nélkül  is  esetleg  megma- 
gyarosodott, örömmel,  szeretettel  és  testvéri  érzelmekkel, 
és  a  nekik  nyújtandó  támogatással  és  védelemmel  kell  őket 
magunkhoz  csatolnunk. 

Magyarok  ők  és  azok  is  akarnak  maradni. 

De  nem  is  lehetnek  ők  mások,  mert  más  nyelvet 
mint  a  magyart  nem  is  értenek,  nyelvük,  szokásaik, 
viseletük,  egyszóval  egész  egyéniségük  tisztán  nemzeti,  — 
magyar. 

Kétségtelen,  hogy  legnagyobb  részük  mindig  magyar 
volt. 

Tagadhatatlan,  de  egyúttal  örvendetes  azonban  az 
is,  hogy  egy  részük,  —  így  Budapesten  is  —  tekintélyes, 
gazdag  és  nagy  műveltségű  polgár,  ki  a  már  teljesen 
magyarrá  lett  görögök  közül  való  és  ilyenek  még  nagy 
számmal  vannak  az  ország  különböző  részeibet. 

Lesznek  a  keleti  vallást  követő  magyarok  közt  ma- 
gyarosodott románok  is,  a  mi  szintén  csak  örvendetes 
jelenség  lehet  és  óhajtandó,  hogy  minél  nagyobb  szám- 
mal szereztessenek  meg  a  hazai  románok  és  bármely 
más  nemzetiségűek  a  magyarosodás  utján  a  magyarság 
részére,  hogy  így  ez  utón  lehetőleg  visszaszerezzük  azokat, 
kik  a  társadalom  hibája  folytán  a  magyarság  kárára  el- 
vesztek. 

S  ha  tényleg  vallásuk  megtartása  mellett  magyaro- 
sodtak meg  ezen  előbb  görög,  román,  szerb  vagy  más 
nemzetiségű  országlakósok,  mi  követni  tartozunk  azt  az 
utat,  a  mit  az  élet  elénk  utal,  az  önkéntes  magyarosodás 
ezen  útját,  mint  leginkább  czélra  vezetőt  és  mint  olyat, 
a  mi  adva  van. 

Minden  befolyás,  támogatás,  állami  hozzájárulás  nél- 
kül magyarosodtak  meg  ezek;  most  tehát  ezen  minden 
izükben  magyaroknak-,  ha  meg  akarjuk  őket  magunknak, 
a  magyarság  részére  tartani-,  szervezni  kell  egyházukat  és 
ezen  szervezetet  fel  kell  használni  arra,  hogy  elrománo- 
sodott  többi  testvéreinket  azon  utón,  a  melyen  őket  el- 
vesztettük, a  magunk  részére  újból  visszahódítsuk. 

Mert  köztudomású  ma  már,  hogy  az  eloláhosodás 
útja  a  román  templomokon  vezet  keresztül. 


VI. 

TÖRTÉNELMI  ELŐZMÉNYEK. 

Történelmi  forrásaink  szerint  Gyula  vezér,  Horka 
fia,  Tuhutum  unokája  950  táján  Konstantinápolyban  fel- 
vette a  keresztségét  és  magával  hozott  Erdélybe  egy 
Hyerotheus  nevű  szerzetest,  hogy  itt  a  kereszténységet 
terjessze. 

H\erotheus  úgy  látszik  sikerrel  téríthetett,  mert 
Theophilactus  őt  Turkia  (Magyarország)  püspökévé  szen- 
telte. 

Előmozdította  ezen  térítéseket  azon  körülmény,  hogy 
Gyula  nagytekintélyű  vezér  volt,  kinek  leányát,  Saroltát, 
Szent  István  édes  anyját,  ezen  első  királyunk  atyja  Geyza 
magyar  fejedelem  vette  feleségül,  ki  ezen  a  réven  állító- 
lag szintén  belépett  a  keleti  keresztény  egyházba. 

Valószínű,  hogy  mikor  Szent  István  a  nyugati  ke- 
reszténységet erővel  volt  kénytelen  Erdélyben  terjeszteni, 
a  görög  kereszténység  ott  már  nagyon  el  lehetett  terjedve. 

Valószínű  az  is,  hogy  nem  csak  a  pogánj'ság,  hanem 
ezen  görög  keresztények  ellen  is  lépett  fel  Szent  István, 
sőt  nagyobb  szigorral,  mert  a  njoigati  egyház  a  schisma- 
ticusokat  a  pogányoknál  is  rosszabbaknak  tartotta  és 
mert  ezek  az  ő  politikai  czéljai  és  reformja  keretébe  nem 
csak  hogy  bele  nem  illettek,  hanem  még  veszedelme- 
sebbek voltak  erre  nézve,  mint  maga  a  pogányság. 


Hogy  pedig  a  reactió  Szent  István  halála  után  itt 
Erdélyben  ütötte  fel  először  fejét,  ez  is  inkább  ei-re  vall, 
mert  a  görögök  soha  sem  szűntek  meg  Magyarországra 
irányuló  politikai  terveikkel. 

Valószinü  az  is,  hogy  az  erdélyi  pogányságot  nem 
annyira  a  pogányság  maga,  mely  aligha  birt  volna  akkor 
még  elég  erővel,  mint  inkább  a  görög  császárok  és  pa- 
pok izgatása  és  támogatása  ösztönözte  és  adott  ezeknek 
kellő  támaszt  és   erőt. 

E  mellett  a  központtól  távol  lévén,  nem  irányulha- 
tott kellő  figyelem  Erdélyre  és  csak  Szent  László  erős 
keze  volt  képes  ott  rendet  teremteni  és  leverni  az  erre 
irányuló  törekvéseket. 

Ö  tette  Erdélyben  a  székelyeket  határőrökké,  és 
valószinü,  hogy  ha  ezek  vad  pogányok  lettek  volna,  nem 
biztosíthatta  volna  ősi  szokásaikat  és  nem  ajándékozta 
volna  meg  őket  szabadalmakkal  a  kunok  és  még  más 
pogányok  elleni  védelem  okából. 

A  székelyek  már  akkor  keresztények  voltak  és  pedig 
görög  keresztények,  vagyis  orthodoxok,  keleti  vallásúak. 
Hogy  a  görög  kereszténység  mennjdre  el  volt  ter- 
jedve Magyarországon,  azt  mutatja  III.  Incze  pápának 
Imre  királyhoz  intézett  és  az  ((Analecta  Scepusii  Caroli 
Wagner))  Supplementáiban  közölt  egyik  levele,  melyből 
láthatólag  a  XIII.  században  Magyarországon  még  igen 
sok  görög  kolostor  létezett. 

Hogy  az  Árpád-korbeli  ősi  görög  keresztények  idő- 
vel mind  beléolvadtak-e  a  románságba,  vagy  pedig  mind 
a  nyugati  kereszténységbe  tértek-e  át,  vagy  talán  kis 
töredékük  megmaradt-e  a  régi  hiten  és  nyelven,  azt  itt 
bizonyítani  sem  nem  szükséges,  sem  nem  lehetséges,  de 
egyáltalában  teljesen  czéltalan  lenne. 

Nem  hagyható  azonban    itt  említés  nélkül  az,  hogy 

azon  görög  katholikus  —  egyesült,  unitus  —  vallású,  magyar 
anyanyelvű  állampolgárok,  kik  ma  200,000-en  felül  egy 
magyar  liturgikus  egyház  megalakításán  fáradoznak,  és 
kik  legnagyobb  részükben  kétségtelenül  ősi,  tiszta,  tős- 
gyökeres magyarok,  sőt  magukat  közvetlenül  a  honfog- 
laló magyaroktól  származtatják,  az  unió  előtt,  a  melybe 
őseik  belementek,  akkor,  a  mikor  még  egyesült  egyház 
nem  létezett,  tehát  még  a  i8-ik  század  előtt,  maguk  is 
mind  keleti  vallású,  orthodox,  görögkeleti  ősi  magyarok 
voltak. 


VII. 


A  KELETI  VALLÁSÚ  MAGYAROK    SZÁMBELI 
VISZONYAI. 

A)  Az  eloláhosodds  statisztikája. 

Magyarországon  az  anyaország  területén  az  1900  évi 
népszámlálás   adatai   szerint    találtatott  lakos  16.838,255. 

Ebből  anyanyelvére  magyar   8.651,520   lakos. 

Oláh  2.798,559, 

szerb   pedig   437)737- 

Magyarul  tud  az  összes  lakosságból  8.651,520  magyar 
anyanyelvű  és 

1.384,729  nem  magyar  anyanyelvű. 

Tehát  az  anyaország  lakosságának  csak  i6*8''/Q-a. 
Összesen  tud  itt  magyarul  10.036,249  lakos;  a  lakosság- 
nak tehát  59'5°/o-a. 

Nem  tud  magyarul  6.802,006  lakos,  vagyis  a  lakos- 
ság  40-5  "o-a. 

Az   anyaországban  vallására  nézve    g.  keleti  vallású 

2.199.195- 

Ekként  a  g.  keletiek  az  anyaország  lakosságának 
i3-i7o-át  teszik  s  a  r.  katholikusok  és  ev.  reformátusok 
után  tehát  az  anyaországban   harmadik   helyen   állanak. 

Mint  fentebb  érintve  lett,  a  g.  keleti  vallású  magya- 
rok  valóságos    lélekszám-adatai    tekintetében    csakis    az 

ennek  megállapítása  czéljából  külön  elrendt4endő  számítás 
fog  teljes  pontossággal  felvilágosítást  nyújtani. 

Számuk  mindenesetre  meghaladja  a  40 — 50.000  lélek- 
számot. 

A  többi  g.  keleti  vallású  lakosság  kizárólag  román 
és  szerb. 

A  hol  oláh  a  lakosság,  tehát  a  Tísza-balparti  részein 
és  a  Királyhágón  túli  részeken,  ott  a  népesség  a  művelt- 
ség legalacsonyabb  fokán  áll. 

Szolnok-Doboka  vármegyében,  a  hol  63  eloláhoso- 
dott  község  van,  legnagj^obb  az  analphabeták  száma.  Itt 
a  hat  éven  felüli  népességnek  csak  20*8  °/o-a  tud  írni, 
olvasni. 

Máramarosban  csak  21*2  7o.  A  hat  évesnél  idősebbek 
Vs-ada  tehát  még  mindig  analphabeta. 

Szilágyban,  Alsó-Fehérben,  Torda-Aranyosban,  Hu- 
nyad-  és  Kolozsban,  vagyis  inkább  a  keleti  vallásúak 
által  lakott  vidékeken  szintén. 

Kétségtelen  és  a  legújabb  adatok  igazolják,  hogy  az 
oláhosodás  és  oláhosítás  és  pedig  első  sorban  az  erdély- 
részí  magyarok  közt,  újból  nagy  mértékben  terjed. 

E  részben  a  Balogh  Pál  által  c(A  népfajok  Magyar- 
országon)) czímu  könyvében  felhozott  adatok  szerint  50  év 
alatt  Háromszék,  Maros-Torda  és  általában  az  erdélyrészi 
megyékben  288  község  oláhosodott  el. 

Az  erdélyrészi  községek  és  az  erdélyi  magyarság 
eloláhosodása  az  1900.  évi,  tehát  a  legújabb  hivatalos 
statistikai  adatokból  láthatólag  nem  szünetel,  hanem 
állandó  és  folytonos. 

így  tart  ez  még  a  Királyhágón  túl  nagy  mértékben 
Háromszék,  Küküllő,  Torda- Aranyos  és  Maros-Torda  vár- 
megyékben. 

Az  újabb  hivatalos    adatok   alapján  eszközölt  össze- 

hasonlításaimból  láthatólag  Háromszék  vármegyében 
Bölönben  1890-ben  684  keleti  vallást  követő  lakos  közt 
nem  volt  több  mint  26  oláh. 

Az  1900.  évi  összeírás  eredményeként  ugyanott  kimu- 
tatható már  167  oláh. 

1890-ben  volt  itt  658  keleti  vallást  követő  magyar, 
mig  1900-ban  már  csak  516  keleti  vallású  mondja  magát 
magyarnak,  a  többi  elhagyatva  a  magyar  társadalomtól  és 
támogatást  nem  nyerve  a  magyar  állam  részéről,  elve- 
szett a  magyarság  részére  örökre. 

így  történt  ez  századokon  át  az  erdélyi  székelyek-  és 

magyarokkal   és  így  történik  ez  szemünk   láttára  ma  is. 

így    oláhosodik    a   sepsi    járásban   Bikfalva,    a    hol 

1890-ben  133  magyar  keleti  közt  egyetlen  oláh  sem  volt. 

Mig  1900-ban  már  ezek  közt  19  oláh  van. 

Nem  áll  módomban  az  oláhosodást  számszerint  mind 
követni.  Erre  nézve  is  a  hivatalos  számítás  elrendelése 
lenne  szükséges. 

Udvarhelyvármegyében  azonban  kimutathatom  Szol- 
dobosra  nézve,  hogy  ez  az  1890-iki  népszámlálás  adatai 
szerint  még  tiszta  magyar  volt  és  az  ottani  121  keleti 
vallást  követő  közt  egyetlen  oláh  sem  volt. 

1900-ban  már  csak  103  keleti  magyar  van  ott,  oláh 
pedig  —  a  hol  eddig  soha  sem  volt,  —  van  már  37  és 
ezek  mind  keleti  vallásúak. 

B)  A  keleti  vallású  magyarok  statiszlikai  kezelése. 

Mint  azt  fentebb,  de  az  1898-ik  évi  emlékiratomban 
is  érintettem,  a  keleti  vallású  magyarok  viszonyaira  nézve, 
csakis  ezen  czélra  rendelt  külön  számlálás  nyújthatna 
oly  megbízható  anyagot,  a  mely  teljesen  értékesíthető 
alapokat  szolgáltathatna  e  tekintetben. 


Hogy  a  rendelkezésre  álló  adatok  teljesen  használ- 
ható anyagot  nem  nyújthatnak,  annak  magyarázatát  ak- 
kor az  erdélyi  visszonyokban  és  az  ottani  statistikai  be- 
vallásokban s  azoknak  kezelésében  kerestem. 

A  mint  ez  azonban  alább  ki  lesz  mutatva,  nemcsak 
Erdélyben,  de  Magyarország  egész  területén  is  e  tekintet- 
ben egyforma  volt  az  erre  vonatkozó  adatok  bevallása  és 
kezelése. 

Erdélyben  a  vallást  mindenütt  még  a  nemzetiséggel 
azonosítják. 

Ebből  kifolyólag  a  görög  keleti  nem  egyesült  val- 
lásúak mag-ukat  oláh  vallásuaknak,  oláhoknak  nevezik 
és  így  nevezik  őket,  ha  nem  is  tudnának  esetleg  oláhul, 
hanem  tősgyökeres  tiszta  magyarok. 

Ez  a  régi  erdélyi  törvényhozásban  ily  módon  talált 
kifejezést,  a  hol  a  keleti  vallásuakat  kivétel  nélkül  oláh 
vallásuaknak,  oláh  religión  lévőknek  nevezték,  mert  a 
többség  oláh  nemzetiségű  volt  és  papjaik  és  püspökeik  -  - 
vladikáik  —  is  oláhok  voltak. 

így  a  Compil.  Constit.  I.  R.  I.  ez.  Art.  IX-ben  az 
((Ecclesiai  dolgokról))  ezimü  t.  czikk  (^inemes  atyafiakról* 
beszél,  a  «kik  az  oláh  papok  sectáján  vannak.)) 

A  törvények  ezen  általánosító  jelzéseiből  származott 
azután  ez  át  az  életbe. 

Mindez  pedig  csak  azért,  mert  a  görög  keleti  vallás 
sokáig  elnyomott,  tűrt  vallás  volt  és  mert  a  román  keleti 
egyház  Erdélyben  mindig  nemzeti  szervezettel  birt,  míg 
a  keleti  vallású  magyarok  ilyennel  nem  birván,  kényte- 
lenek voltak  magukat  az  oláh,  vagy  román  nemzeti  egy- 
ház védelme  alá  helyezni. 

Ennélfogva  természetesen  mindig  oláhoknak  tekin- 
tették őket  és  ezen  egyház  nemzeti  egyház  lévén,  a 
magyarok  szervezetlenségükben  és  főleg  ráutaltságukban 

végül  maguk  is,  a  törvényhozás  és  a  hivatalos  közegek 
által  használt  kifejezéssel,  oláh  vallásuaknak  mondották 
és  mondják  ma  is  magukat. 

S  így  a  népszámlálási  összeirási  lapokba  is  nemzeti- 
ségileg oláhokként  jutnak  be,  talán  még  ma  is. 

Következménye  ez  azon  viszás  állapotnak,  hogy 
magyarok,  előttük  idegen  nemzeti  egyház  tagjaivá  kény- 
telenek lenni  és  kénytelenek  magukat  ezen  idegen  nem- 
zeti egyház  tagjainak  is  vallani. 

Az  ország  azon  részeiben,  a  hol  szerbek  laknak,  úgy 
látszik  a  keleti  vallású  magyarok  még  sem  nyugodtak 
belé,  hogy  őket  esetleg  ilyen  nemzetiségűeknek  tekint- 
sék, s  azért  az  1890.  évi  népszámlálási  adatok  mindenütt 
((egyebeknek))  vették  fel  a  keleti  vallást  követő,  külön- 
ben tősgyökeres  magyar  állampolgárokat. 

Ezen  tény  minden  esetre  már  jellemző  és  statisztikai 
szempontból  is  értékesíthető  eltérés  a  keleti  vallású  román 
nemzeti  egyházhoz  tartozó  helyeken  szokásos  és  uralkodó 
felfogással  és  gyakorlattal  szemben;  mindazonáltal  még 
ezen  alakjában  is  nyomatékos  bizonyíték  arra  nézve,  hogy 
az  általános  felfogás  és  uralkodó  gondolkozásmód  alig 
képes  mást  érteni  keleti  vallású  állampolgárok  alatt,  mint 
szerb,  vagy  román  anyanyelvű  lakókat  és  alig  képes  ez 
alatt  magyar  anyanyelvű  állampolgárokat  is  elképzelni, 
s  azokat  ilyképen  megjelölni. 

Az  1900.  évi  népszámlálás  e  részben  már  sok  irány- 
ban értékes  és  helyes  változtatásokat  tartalmaz,  -  lehet, 
hogy  már  az  1898.  évi  emlékiratomban  kifejezett  felte- 
vésem és  gondolatom  hatása  alatt. 

Azonban  az  mindenesetre  tény,  hogy  az  1898.  évi 
emlékiratomban  kifejezett  gondolatom  teljes  igazolást 
nyert  az  1900.  évi  népszámlálási  eredmények  összehason- 

lításánál,  a  melynek  néhány  példáját  közlöm  a  követ- 
kezőkben : 

Az  1900.  évi  statisztikai  adatokból  láthatólag  —  és  ez 
a  legeccletánsabb  bizonyíték  arra,  hogyan  bánt  a  társa- 
dalom a  tisztán  csak  magyarul  értő  keleti  vallású  tős- 
gyökeres magyar  lakósokkal,  —  Baranya  vármegyében, 
Kölkeden,  a  mely  község  tiszta  magyar  volt  mindig,  — 
1890-ben  találtatott  a  többi  szintén  tősgyökeres  magyar 
lakos  mellett  54  a  egyéb))  és  i   « szerb)). 

Azért  így,  mert  ezen  55  magyar  a  keleti  —  ortho- 
dox  —  vallást  követte. 

Ezzel  szemben  1900-ban  a  statisztikai  kimutatások  — 
igen  helyesen,  —  corrigálják  ezen  hibát  és  ezen  55 
« egyéb  ))-et  a  természetes  módon  megszaporodott  család- 
tagokkal együtt  magyaroknak  vették  fel  és  kimutattak 
itt  85  keleti  vallású  magyart. 

Az  egész  község  ma  is  tiszta  magyar. 

így  volt  ez  a  siklósi  járásban  fekvő  Gordisa  köz- 
séggel is,  a  hol  1890-ben  2  szerb  és  5  ((egyéb))  anya- 
nyelvűnek vettek  fel  7  keleti  vallású  magyart,  pedig  a 
magyar  nyelven  kivtil  ezek  más  nyelvet  nem  is  értettek. 

1900-ban  már  helyesen  vannak  felvéve  magyaroknak. 

így  Csongrád  vármegyében  Szentesen  10  szerb  és 
136  egyéb  anyanyelvűt  találtak  a  tisztán  csak  magyarul 
értő  lakosság  között,  azért,  mert  ezek  a  keleti  vallást  kö- 
vették. 

1900  ban  helyesen  magyaroknak  vették  fel  ezeket 
az  ((egyebeket))  és  e  szerint  van  itt  202  keleti  vallású 
magyar. 

így  volt  ez  Hódmezővásárhelyen  is,  a  hol  20  szer- 
bet és  228  ((egyéb))  anyanyelvűt  vettek  fel  a  keleti  valá- 
lásu  lakósok  között. 

Az  ezen  keleti  vallású  egyházközség  ügyeinek  meg- 

vizsgálására  kormánybiztosként  kiküldött  Kállay  Albert 
főispán  1897.  évi  május  25-éről  kelt  hivatalos  jelentésé- 
ben jelenti,  hogy:  « az  egyházközség  tagjai  általában  ma- 
gyar nyelvűek. 

A  templomi  beszédek  általában  magyarul  tartatnak, 
mert  más  nyelven  a  hivek  ezt  meg  sem  értenék. 

Az  egyházközség  tanácskozási  és  jegyzőkönyvi  nyelve 
szintén  a  magyar. 

Az  iskolában  a  gyermekek  általában  magyar  nyelven 
tanulnak,  a  taneszközök  mind  magyar  nyelvűek. 

Az  egész  egyházközség  egészen  egy  magyar  telep 
képét  mutatja,  melynek  tagjait  nyelvűnkben,  viseletűk- 
ben és  szokásaikban  semmi  sem  különbözteti  meg  Hód- 
mezővásárhely egyéb  vallású  tősgyökeres  magyar  népétől. » 

És  mégis,  itt  is,  mint  az  országban  mindenütt,  azért 
mert  ezen  tősgyökeres  magyar  nép  minden  támogatás 
nélkül  magyar  és  az  is  akar  maradni,  ezek  itt  is,  azért, 
mert  a  keleti  vallást  követik,  a  hivatalos  összeirásnál 
« egyéb))  anyanyelvűeknek  lettek  felvéve.  Pedig  a  főispáni 
jelentés  szerint  is  más  nyelvet  a  magyar  anyanyelven 
kivűl  e  nép  nem  is  ért. 

Most  azonban  1900-ban  már  helyesen  448  magyar 
anyanyelvű  keleti  vallású  van  itt  kimutatva. 

Békés  vármegyében  Uj-Kigyóson  1890-ben  oláhok- 
nak voltak  kimutatva  az  ott  élő  görög  keletiek. 

1900-ban  helyesen  156  keleti  vallást  követő  magyar 
találtatott  ott. 

Tót-Komlóson  1890-ben  a  magyar  anyanyelvű  ke- 
leti vallást  követők  « egyébé)  anyanyelvűeknek  voltak  ki- 
mutatva. 

Ma  helyesen  40  ott  a  keleti  vallású  magyar. 

Füzes-Gyarmaton  1890-ben  «oláh«  és  « egyéb »  volt 
a  keleti  vallást  követő  magyar. 

igoo-ban  corrigálva  van  a  hiba  és  80  ott  a  keleti 
vallású  « magyar)). 

Szeghalmon  is  1900-ban  helyesen  40  a  keleti  vallást 
követő  magyar. 

1890-ben  ezek  ((egyéb))  és  « oláhok » -ként  szere- 
peltek. 

Biharmegyében  is  Csökmön  1890-ben  minden  keleti 
vallást  követő  lakos  oláhnak  volt  kitüntetve. 

1900-ban  a  többi  közt  helyesen  120  keleti  vallású 
találtatott  magyarnak  és  csak  59  oláhnak. 

Zsábán  is  így  volt  ez. 

Mig  1900-ban  752  magyar  és  csak  22  oláh  van  a 
keleti  vallást  követő  lakósok  között. 

Ugrán  még  1890-ben  163  keleti  vallású  « oláhnak)) 
volt  kitüntetve,  mig  1900-ban  helyesen  találtatott  ott  233 
magj^ar  keleti  hitű  és  csak  46  ilyen  oláh. 

Czéczkén  1890-ben  351  volt  oláh  és  50  egyéb. 

1900-ban  helyesbbítve  ott  keleti  hitű  magyar  van  122 

Élesden  ugyanígy  volt  1890-ben. 

Találtatott  ott  90  oláh  és  (< egyéb)),  pedig  magyar 
volt  a  keleti  vallást  követők  jó  része. 

1900-ban  88  magyar  van  ezek  közt  és  csak  32  oláh. 

Mező-Telke  tiszta  magyar  község. 

Mégis  1890-ben  88  oláh  és  15  egyéb  találtatott  az 
ott  élő,  keleti  hiten  lévők  közt. 

1900-ban  mind  a  99  keleti  vallásúról  ki  van  mutatva, 
hogy  magyar. 

Örvénden  ugyanígy  volt,  mig  ma  mind  az  51  ott 
lévő  keleti  vallású  helyesen  magyarnak  találtatott. 

Tinódon  1890-ben  486  oláh  és  egyéb  volt  kimutatva 
a  keletiek  közt. 

1900-ban  helyesen  117  ebből  a  magyar. 

Berek-Böszörményen  1890-ben  91  keleti  vallású  közt 

egy  magyart  sem  vettek  fel  ilyennek.  Pedig  1900-ban 
helyesen  találtatott  ott  57  magyar. 

Komádin  1890-ben  ki  lett  mutatva  egyéb  119  és 
oláh  248,  magyar  egy  sem. 

1900-ban  helyesen  lett  felvéve  az  ott  élő  509  keleti 
vallású  magyarnak.  Oláh  nincs  ott  több  mint  48,  a  ki 
ezen  hitet  vallja. 

Magyar-Homorog  neve  szerint  is  mindig  magyar 
volt.  Mégis  1890-ben  a  keleti  vallást  követök  közt  325 
lakost  vettek  fel  ott  oláhnak,  magyarnak  egyet  sem. 

1900-ban  van  itt  210  keleti  vallást  követő  magyar, 
oláh  pedig  csak  174. 

Mező-Keresztesen  1890-ben  szintén  csak  « egyéb)) 
volt  keleti  vallást  követő  és  oláh;  1900-ban  helyesen 
155  magyar  van  ott  és  csak  30  oláh  ezen  a  hiten;  és 
így  van  ez  máshol  is  Biharban. 

Arad  vármegyében,  Magyar-Pécskán  is  1890-ben 
találtatott  103  oláh  és  238  egyéb. 

1900-ban   helyesen    176  ott  a  keleti  vallású   magyar. 

A  Királyhágón  túli  részekben  Brassóvármegyében, 
Apáczán  1890-ben  hivatalosan  találtatott  oláh  és  egyéb 
keleti  vallású,  magyar  pedig  egy  sem. 

1900-ban  már  helyesen  van  ott  még  35  ilyen  hitű 
magyar. 

Háromszékvármegyében  Hidvégen  csak  oláhnak  és 
egyébnek  volt  kitüntetve  a  magyar. 

1900-ban  helyesen  56  magyar  van  ott  a  keletiek  közt. 

Száraz- Aj ta  mindig  tiszta  székely  község  volt.  Mégis 
1890-ben  56  oláhot  mutattak  itt  ki,  mert  keleti  vallásúak 
voltak. 

1900-ban  már  nincs  itt  egyetlen  oláh  sem  és  az 
összes  108  keleti  vallást  követő  ott  mind  magyar. 

így  volt  ez  Bükszáddal  is,  hol  1890-ben  38   « egyéb » 


lett  volna,  míg  1900-ban  helj^esen  van  ott  669  tisztán 
csak  magyar  keleti  hitű. 

Maros-Tordavármegyében  Kebelén,  1900-ban  helye- 
sen 49  ott  a  keleti  vallású  magyar,  míg  1890-ben  ez  mind 
oláhnak  volt  felvéve. 

Koronkán  1890-ben  tévesen  csak  oláh  és  egyéb 
lett  volna  keleti  hitű;  1900-ban  helj^esen  49  ott  a  magyar 
keleti  vallású. 

Sáromberkén  ma  helyesen  33  a  magyar,  szemben  az 
1890-es  téves  kimutatással. 

Erdő-Szent-Györgyön  1890-ben  nem  lett  volna  csak 
oláh  és  egyéb  keleti  vallású.  Míg  1900-ban  helyesen  van 
ott  keleti  vallású  magyar  149. 

A  régeni  járásban  Körtvefáján  1890-ben  egyetlen 
magyar  keleti  vallásút  sem  mutattak  ki,  hanem  kimutat- 
tak ott  143  oláhot  és  48  egyebet. 

1900-ban  helyesen  van  ott  136  keleti  vallású  magyar 
és  csak  13  ilyen  vallású  oláh. 

Nagy-Kükúllő  vármegyében 

Ágostonfalván  1890-ben  nem  mutattak  ki  mást,  csak 
oláhot  és  ((egyebet)).  1900-ban  helyesbítették  a  hibát  és 
találtak  ott  54  keleti  vallású  magyart. 

Alsó-Rákoson  ma  helyesen  185  a  magyar  keleti,  a 
téves  1890-es  adatokkal  szemben. 

Ürmös  tiszta  magyar  község.  Mégis  1890-ben  39  oláh- 
és  174  egyéb-ként  szerepeltek  ott  a  magyarok,  mert  a 
keleti  vallást   követték. 

1900-ban  azt  helyesbítették,  és  van  ott  tényleg  540 
tiszta   magyar,  kik   a  keleti   vallást   követik. 

Udvarhely  vármegyében  Olasztelkén  az  i8;)0-ben  ki- 
mutatott oláhok  soha  sem  léteztek. 

Van  ott  1900-ban  keleti  vallású  magyar  41. 

Nagy-Galambfalván  ma  helyesen  egyetlen  oláh  sem 

található,  hanem  van  ott  239  keleti  vallású  magyar.  Még 
1890-ben  oláhoknak  nézték  és  keleti  hitük  miatt  oláhok- 
nak vették  fel  őket. 


C)  A  keleti   vallású,   magyarokra   vonatkozó   statisztikai 

adatok. 

Az  eddigi  statisztikai  kimutatások  nem  nyújtottak 
semmiféle  felvilágosítást  a  keleti  vallású  magyarok  lélek- 
száma tekintetében,  úgy,  hogy  teljesen  magánszámítás 
alapján  kellett  azok  hozzávetőleges  lélekszámát  megál- 
lapítani. 

Ujabban  az  1900.  évi  népszámlálási  hivatalos  adatok 
ezek  lélekszámát  31, 833-ban  állapítják  meg. 

A  keleti  vallású  magyaroknak  a  jelen  tanulmányban 
előadott  viszonyai  és  azon  adatok,  melyek  mutatják,  hogy 
mennyi  tévedéssel  kellett  megküzdeniök  a  számlálások- 
nak, a  mig  csak  annyira  is  juthattak,  hogy  azokat,  a 
kiket  azelőtt  oláhoknak,  vagy  legjobb  esetben  (^egye- 
beknek)) vettek  fel,  végre  keleti  vallású  magyaroknak 
ismerjék  fel,  kétségtelenül  igazolják  azon  feltevés  he- 
lyességét, hogy  ezen  lakósok  valódi  és  precisen  meg- 
állapított lélekszámát  csakis  egy  ezen  czélra  külön  el- 
rendelendő számítás  képes  reálisan  megállapítani  és  hogy 
ezen  lélekszám  a  40 — 50,000-et  felülhaladja. 

A  felvett  eszme  és  az  ezen  alapon  fenforgó  feladat 
átértése  czéljából  azonban  minden  esetre  elegendő  elő- 
zetes adatnak  néhány,  ha  mindjárt  legminimálisabb,  de 
realitása  tekintetében  érinthetlen  adat,  mely  a  keleti  val- 
lású magyaroknak  az  országban  való  elhelyezkedésére  és 
egyes  példaképen  felvehető  helyen  való  lélekszámára 
nézve  nyújt  felvilágosítást. 

Itt  mindjárt  ki  kell  emelni  azon  tényt,  hog}^  az  or- 


szag  egész  területén,  a  legtöbb  nagyobb  városban  van 
keleti  —  orthodox  —  vallású  magyar. 

Budapesten  kivül,  a  hol  megmagyarosodott  görögök 
vannak,  még  ily  megmagyarosodott  görög  egyházközség 
van  Esztergomban,  Selmeczbányán,  Nagy-Szombaton, 
Pozsonyban,  Zólyomban,  Pécsett,  Székesfehérvárott,  Győ- 
rött, Komáromban,  Kaposvárott,  Sopronban,  Szombat- 
helyt, Szentesen,  Hódmezővásárhelyen,  Szegeden,  Eger- 
ben, Gyöngyösön,  Karczagon,  Kecskeméten,  Kassán, 
Miskolczon,  Eperjesen,  Sátoralja-Ujhelyen,  Nagyváradon, 
Debreczenben,  Nagybányán,  Nagy-Károlyban,  Szatmár- 
Németiben,  Zilahon,  Aradon,  Makón,  és  még  sok  más 
városban. 

Ezen  görög  eredetű  keleti  vallású  hivek  ma  már 
tiszta  magyarok,  a  kik  műveltség,  gondolkodás  és  érzü- 
letre nézve  teljesen  a  művelt  magyar  társadalom  része- 
ként jelentkeznek. 

Ennek  igazolását  és  tanúságát  nyújtják  a  keleti  egy- 
ház szervezésére  vonatkozó  i868-ik  évi  lépések  és  tör- 
vényhozási actiók,  a  melyek  folyamán-,  az  1868.  évi 
IX-ik  törvényczikk  tárgyalása  alkalmával  beadott  kér- 
vényeikben maguk  is  hangsúlyozzák,  hogy  ők  «görög 
néven  ismeretesek  és  azoktól  származnak  ugyan,  és  val- 
lásuk a  görög  keleti  vallás,  de  ők  e  hon  szülöttei,  —  való- 
ságos magyarok.)) 

Az  itt  említett  magyar  gondolkozású,  érzületű  és 
nyelvű,  a  magyar  társadalom  részét  képező,  de  görög 
származású  keleti  vallásúak  mellett  tősgyökeres,  tiszta 
magyar  keleti  vallású  állampolgárok,  az  ország  sok  ré- 
szében találhatók. 

Ezek  elhelyezkedése  és  lélekszámára  nézve  egyes 
példákat  és  számokat  foglalnak  össze  és  tartalmaznak  a 
következők. 

Ezen  közléseket  azonban  nem  lehet  másként  beve- 
zetni, mint  annak  ismételt  hangsúlyozásával,  hog^'  ezen 
feljegyzések  egyáltalában  nem  teljesek,  a  mint  hogy  nem 
is  lehetnek  azok,  és  csupán  a  minimális  határ  szempont- 
jából teljesen  reálisak. 

A  teljes  és  pontos  lélekszám  és  elhelyezkedés  telje- 
sen reális  számadatainak  és  a  statisztikailag  fontos  té- 
nyezőknek és  körülményeknek  ily  kimutatása,  mint  már 
ismételten  hangsúlyozva  lett,  csakis  eg^'enesen  erre  irá- 
nyuló lelkiismeretes  külön  összeírás  és  munkálatok  alap- 
ján lesz  lehetséges. 

Azonban  alapvetésként  igen  fontos  és  értékes  a  kö- 
vetkező adatoknak  példaképeni  fig^-elembe  vétele. 

Van  ug^-anis  mag\'ar  keleti  vallású  állampolgár 
Baranya  vármegA'ében,  Kölkeden,  ezenkívül  még  elszór- 
tan a  meg^'ében,  a  baranyavári,  pécsváradi  és  a  siklósi 
járásokban  és  magában  Pécsett  is. 

Csongrád  vármeg^'ében  van  magában  Szentesen  227 
keleti    vallású    mag^-ar.  Hódmezővásárhelyen    pedig  449. 

Szegeden  is  van  keleti  vallást  követő  mag^-'ar. 

Csongrád-  és  Pest  vármeg^'ékben  és  Budapesten  is 
találunk  ilyenekre. 

Pest  vármeg^'e  területén  van  keleti  vallású  mag^■ar 
még  Kecskeméten  körülbelül  260  és  elszórtan  még  több 
helyen. 

Békés  vármeg\-ében  Békésen  van  347,  Békés-Csabán 
300,  Uj-Kig}-óson  pedig  170  és  még  ezeken  kivül  sok 
hivő  Mezö-Berényben,  Csorváson,  Orosházán,  Tót-Kom- 
lóson,  Füzes-Gyarmaton,  Kőrös-Ladányban,  Szeghalmon 
és  Vésztőn. 

G\*ula  városában  van  610;  ezenkívül  még  a  meg^'e 
más  helyein  is. 

Bihar  vármegyében  van  keleti  vallású  mag}-ar: 

Berettyó-Szent-Mártonban  173 ;  Berettyó-Újfaluban 
226;  Csökmön  120;  Darvason  446;  Zsákán  752;  Ugrán 
233;  Czéczkén  122;  Izsópallagon  190;  Kőalján  100;  Mező- 
telkiben 99;  Tinódon  117;  Mezőtelegden  iio;  Magyar- 
Homorogon  210;  Komádiban  500;  Mező-Keresztesen  155; 
Nagy-Szalontán  180;  Nagy-Váradon  körülbelül  300. 

Ezeken  kivül  a  megye  területén  még:  Esztáron, 
Furtán,  Gaborjánban,  Henczidán,  Pócsajon,  Váncsodon, 
Mező-Gyónban,  Sarkad-Kereszturon,  Czigány falván,  Éles- 
den,  Örvénden,  Biharban,  Hegyközpályiban,  Ártándoii, 
Berek-Böszörményben,  Bojton,  Borson,  Mező-Sason,  Nagy- 
Kerekiben,  Hlyén,  Sarkadon,  Kis-Marján,  Paptamásiban, 
Nyüveden,  Bélfenyéren,  Gyantán,  Tenkén,  Bakonszegen, 
Nagy-Bajomban,  Szerepen,  Nagy-Rébén  és  még  több  más 
helyen. 

Arad  vármegyében  elszórtan  találhatók  a  görög 
keleti  vallású  magyarok. 

így  Győrökön,  Mikelakán,  Szentleányfalván,  Cser- 
mőn,  Eleken,  Ottlakán,  Feketegyarmaton,  0-Pécskán, 
Pankotán.  Magyar-Pécskán  van  176. 

Magában  Arad  városában  is  körülbelül  2000  ilyen 
lakosnak  kell  tartózkodnia. 

Csanád  vármegyében  ezen  magyar  hivek  szintén  el- 
szórtan találhatók. 

így  Kevermesen,  Kisiratoson,  Mezőhegyesen,  Toro- 
nyán.  Dombiratoson,    Kunágotán,   Apátfalván    és   Leién. 

Brassó  vármegyében  Apáczán  vannak  ily  magyar 
hivők. 

Háromszéken  pedig: 

Alsó-Csernátonban  181;  Bölönben  516;  Közép- Aj  tán 
152;  Nagy-Ajtán  157;  Nagy-Baczonban  207;  Száraz- Aj- 
tán  108. 

Ezenkívül  még  Dalnokon,  Maksán,  Márkosfalván, 
Baráton,  Bodoson,  Hidvégen  és  Köpeczen. 

Ezenkívül  még  a  sepsí  járásban: 

Aldobolyban  446;  Bíkfalván  137;  Bükszádon  669; 
Komollón  117;  Kökösön  272;  Lisznyón  189;  Míkó-üjfa- 
lun  851;  Szentíván-Laborfalván  152;  Uzonban  183;  Sepsi- 
Szent- Györgyön  414. 

Van  még  a  vármegyében  keleti  vallású  magyar 
Sepsímagy ároson,  Zalánban,  Kílyénben,  Kís-Borosnyón, 
Nyénben  stb. 

Maros-Torda  vármegyében  van  keleti  vallású  magyar 
Körtvefáján  123,  Erdő-Szent-Györgyön  149,  Maros-Vásár- 
helyen talán  300  és  még  Kebelén,  Koronkán,  Nyárád- 
Szent-Benedeken,  Vadasdon,  Sáromberkén  és  más  he- 
lyeken. 

Nagy-KüküUő  vármegyében  pedig  Alsó-Rákoson  185, 
Ürmösön  540,  továbbá   még   Ágostonfalván    és    Hévízen. 

Udvarhely  vármegyében  van  ilyen  hítü  magyar: 

Száldoboson  112;  Vargyason  162;  Nagy- Galamb  fal- 
ván 239 ;  Felső-Rákoson  94. 

Még  van  itt  Fülén,  Homoród-Karácsonfalván,  Kís- 
BaczonbaD,  Magyar-Hermányban,  Olasztelkén,  Alsó-Bol- 
dogasszonyfalván  és  Botfalván  stb. 

Ezen  példaképen  felhozott  adatokból  köinilbelül  lát- 
ható, hogy  a  keleti  —  orthodox  —  vallást  követő  ma- 
gyarok teljesen  összefüggő  területen  és  összefiiggőleg 
nagyobb  tömegben  laknak: 

Háromszék-,  Udvarhely-  és  Maros-Torda  vármegyék- 
ben és  Nagy-Küküllő  vármegye  határán. 

Továbbá  ugyancsak  összefiiggőleg  és  szintén  nagyobb 
tömegben  Bihar-,  Békés-,  Csanád-,  Csongrád  vármegyékben. 
Úgyszintén  Arad  vármegyében. 

Baranya  és  más  megyékben  pedig  elszórtan. 

Újból  ismétlem,  hogy  az  összes  és  befolyással  bíró 
körülmények  figyelembe  vétele  arra  mutat,  hogy  ezen 
minimális  számokkal  szemben  az  egyenesen  ezen  czélra 
irányuló  különös  összeírás  reális  eredménye  sokkal  ma- 
gasabb létszámot  fog  kimutatni,  miután  ily  munkálat 
esetén  tévedések  és  félreértések  ki  lennének  zárva. 


VIII. 


A    KELETI    VALLÁSÚ    MAGYAR    EGYHÁZ    SZERVEZÉ- 
SÉNEK  SZÜKSÉGESSÉGE. 


A)  Nemzeti  szempontból. 

Jelen  tanulmányomban  már  az  eddigiek  is  folyto- 
nos lánczolatát  tartalmazzák  azon  alakulatok,  változások 
és  eredményeknek,  a  melyek  arra  utalnak,  hogy  meny- 
nyire szükséges  a  magyarság  érdekében  a  keleti  vallású 
magyar  nemzeti  egyház  szervezése  első  sorban  a  magyar 
anyanyelvű  keleti  vallást  követő  lakosságnak  az  eloláho- 
sodás  napról-napra  látható  veszélyétől  való  megmentése 
végett,  másodsorban  a  magyarosodás  terjesztése  érdekében. 

Ezen  magyarosodás  egyúttal  a  haladás  egyedüli 
alapját  képező  nyugati  cultura  terjesztését  és  meghono- 
sítását is  jelenti  oly  vidéken  és  hazánk  oly  nemzetisége 
körében,  mely  különben  a  művelődés  igazi,  ma  már  fel- 
tétlenül nélkülözhetetlen  és  reá  és  az  államra  nézve 
megbecsülhetetlen  áldásait  élvezni,  és  annak  birtokába 
jutni  e  nélkül  soha  sem  fogna. 

Mert  míg  a  nyugat  cul túrájával,  műveltségével  és 
népeivel  folytonos  és  közvetlen  kapcsolatban  állott  és 
álló  magyar,  valamint  az  országot  lakó  különböző  nem- 
zetiségeknek a  cultura  nyugati  eredményei  iránt  fogé- 
kony, és  azokat  magukba  felvevő  polgárai    ezzel  mindig 

lépést  tudtak  tartani,  addig  a  román  nemzetiségű  lakos- 
ság ezeket  még  távolról  sem  képes  követni. 

A  magyar  keleti  nemzeti  egyház  szervezése  egyik 
leghatalmasabb  eszköz  lenne  arra,  hogy  az  országnak 
főleg  keleti  részét,  egy  tömegben  lakó  román  nemzeti- 
ségű lakosság  nagy  részét  a  homogén  magyar  anyanyelvű 
állampolgárok  sorába  egyesítse  és  azokkal  a  legszorosabb 
kapcsolatba  hozza,  és  így  és  ez  alapon  is  képessé  tegye 
őket  arra,  hogy  a  ma  már  reájuk  nézve  is  teljesen  nél- 
ktilözhetlen  nyugati  culturát  magukba  fogadhassák. 

Hogy  menyire  szükséges  ez  a  román  nemzetiségű 
lakosságra  nézve,  azt  kétségbe  vonhatlanul  bizonyítja 
azon  körülmény,  hogy  a  statisticai  kimutatások  szerint 
évenként  Magyarország  erdélyrészi  megyéiből  kelet  felé 
állandóan  nagy  számban  vándorolnak  ki  román  anya- 
nyelvű lakosok. 

Ez  mindenesetre  folyománya  annak,  hogy  a  román 
lakosság  a  cultura  alacsony  fokán  állva,  mindazon  köve- 
telményeknek, a  miket  a  modern  magyar  állam  mindig 
fokozottabb  mértékben  vele  szemben  is  jogosan  támaszt, 
épen  culturális  képtelenségénél  fogva  megfelelni  és  azok- 
nak eleget  tenni  nem  képes. 

Hogy  pedig  ez  az  oka  az  állandó  és  folytonos  ki- 
vándorlásnak, mutatja  az,  hogy  a  kivándorlás  legnagyobb 
eleme  a  férfi  lakosság. 

Általában  nem  örvendetes,  és  magyar  állami  és  nem- 
zeti szempontból  épenséggel  káros  az,  hogy  a  legnagyobb 
mértékben  Szeben,  Alsófehér,  Nagy-Küküllő,  de  a  többi 
vármegyékben  is  ezen  kivándorlás  nagy  munkaerőtől 
fosztja  meg  az  országot. 

A  mint  azonban  ez  már  érintve  lett,  a  magyar 
keleti  egyház  szervezése  folytán,  idővel  ezen  román 
nemzetiségű   nagy    tömeget,  a     mely    az    1900.    évi 

népszámlálás  adatai  szerint  2.798.559  lélek  és  ebből  ma- 
gában a  Királyhágón  túli  Erdélyben  körülbelül  1.400,00 
lelket,  az  ezen  részeket  lakó  népességnek  körülbelül  57 
százalékát  teszi  ki,  —  sikerülni  fog  a  legközvetlenebbül 
és  a  legbiztosabban  a  magj^ar  és  ezzel  a  nyugati  cultu- 
rába    és    a   nyugati  culturtörekvésekbe  beilleszteni. 

Ez  feltétlenül  szükséges  is,  mert  az  ország  fejlődé- 
sének és  haladásának  óriási  akadályát  képezik  ezen  ele- 
mek mai  állapotukban ;  míg  a  magyar  keleti  nemzeti  egy- 
ház szervezése  úgy  czivilisatorius,  de  főleg  közgazdasági, 
közegészségi  és  közigazgatási,  mint  társadalmi  szempont- 
ból is  kiszámíthatlan  hasznára  lesz  az  országnak,  valamint 
ezen  idegen  nyelvű  és  gondolkozású  népfajnak  a  ma- 
gyarságba való  békés  beolvasztása  szempontjából  is. 

Hogy  mennyire  távol  állanak  ezen  román  anya- 
nyelvű lakósok  a  magyar  elemmel-,  és  természetesen 
ennélfogva  a  magyar  állammal  való  érintkezéstől,  mu- 
tatja azon  körülmény,  hogy  a  statistikai  kimutatások 
szerint  Magyarország  összes  nemzetiségei  közül  az  oláhok 
közt  van  legkevésbbé  elterjedve  a  magyar  nj^elv  isme- 
rete. 

Az  1900.  évi  népszámlálás  adatai  szeiint,  míg  német 
anyanyelvű  tudott  1900-ban  Magyarországon  307%,  tót 
anj'anyelvű  pedig  15/0  és  szerb  ii°/o  magyarul,  addig 
oláh  anyanyelvű  csakis  8.7  7°  tudott  magyanil  is. 

Megjegj-ezhető  itt,  hogy  ezen  arányszámok  az  egész 
országban  fennálló  viszonj^okat  tüntetik  fel ;  ha  azonban 
magát  a  Királyhágón  túli  részeket  vesszük  fel,  ezen 
arányszámok  az  ott  élő  oláhság  magyarul  tudásának  még 
sokkal  kedvezőtlenebb  eredményét  fogják  mutatni. 

Ezen  itt  kimutatott  arány  kétségbevonhatlanúl  ha- 
talmas változáson  menne  keresztül  a  tervezett  egyházi 
szervezés  következtében. 

Azonban  a  ma  létező  állapotot  tekintve  kétségtelen 
az,  hogy  a  magyarországi  összes  nemzetiségek  között  az 
oláhság  az  egyedüli,  a  mely  a  magyarságtól  a  legtávo- 
labb áll,  pedig  mindenütt  abba  van  beléékelve,  vagy  azt 
veszi  körül,  és  viszont  az  is  kétségtelen  tény,  hogy  az 
állami  nyelv,  a  magyar  nyelv  tudásának  aránya  minden- 
esetre a  műveltségi  fok  egyik  ismertető  jele. 

Az  idegen  nyelvű  keleti  vallásúak  számbeli  terje- 
dése mindenesetre  figyelemmel  kisérendő,  mert  mint  az 
már  fentebb  ki  lett  mutatva,  ezen  vallásúak  az  anya- 
ország lakoságának  13.170-át  teszik,  tehát  a  római  ka- 
tholikusok  és  az  ev.  reformátusok  után  erősség  tekinteté- 
ben a  harmadik  helyen  állanak. 

E  mellett  a  román  keleti  vallásúak  szaporodási  vi- 
szonyai elég  kedvezőek,  minélfogva  az  itt  kimutatott 
arányszám  természetes  csökkenésére  számítani  nem  lehet. 

Egyáltalában  a  románság  kedvezőtlen  gazdasági 
viszonyai  daczára  a  statisztikai  adatok  szerint  is  1880-ban 
volt  oláh  lakos  2.403,041,  1890-ben  2.589,079,  ma  pedig 
1900-ban  2.798,559. 

Mint  állandó  és  folytonosan  emelkedő  veszedelmet 
kell  itt  megemlíteni  az  1900.  évi  statistikai  adatok  nyo- 
mán, hogy  a  románság  állandó  térfoglalása  Békés,  Csik, 
Háromszék,  Nagy-Küküllő  és  Torda-Aranyos,  valamint 
Besztercze-Naszód  és  Fogaras  vármegyékben  még  ujab- 
ban is  terjed,  sőt  Kis-Küküllő  vármegyében  50.8  7o-ra 
emelkedve,  ujabban  itt  az  absolut  többséget  is  megha- 
ladta. 

Látható  ezekből,  hogy  a  románság  mily  erős  terjesz- 
kedési-, és  a  magyarsággal  szemben  mily  magába  olvasz- 
tási képességgel  bir,  culturális  alacsony  fokon  álló  viszo- 
nyai és  az  ebből  reájuk  háramló  bajok  és  hátrányok 
daczára. 

Mert  a  statistikai  adatok  általában  is,  de  főleg  rész- 
letes eredményeikben  azt  is  mutatják,  hogy  a  magyarság 
száma  sok  helyen  a  románsággal  szemben,  így  pld.  már 
1890-ben  Csik-  és  Háromszék  vármegyékben  érzékeny 
mértékben  csökkent,  mig  a  román  elem  ugj^anott,  és 
pedig  Csikben  0.66 "o,  Háromszék  vánnegyében  pedig 
o*57  %-al,  tehát  elég  fenyegető  és  veszélyes  arányban 
emelkedett. 

Az  1900.  évi  statistikai  adatok  ezen  állandó  és  foly- 
tonos haladást,  a  mint  ez  fentebb  érintve  lett,  szintén 
kiemelik,  megállapítva  és  felemlítve  azt,  hogy  a  ro- 
mánság a  magyarság  rovására  1890  óta  újra  terjesz- 
kedett, újra  tért  foglalt  és  pedig  főképen  Békés,  Csik, 
Háromszék,  Nagy-KtiktiUő,  Torda-Aranyos  és  még  több 
más  vármegyében. 

A  mely  statistikai  megállapítással  kapcsolatban  és 
összefüggésben  nem  mellőzhető  annak  újólagos  felem- 
lítése, hogy  Háromszék  és  Maros-Torda  vármegyékben 
és  az  összes  erdélyi  részekben  a  községek  egész  sorozata 
veszett  el  a  magyarság  kárára,  eloláhosodás  folytán. 

A  ki  az  erdélyi  és  főleg  a  székelyföldi  viszonyokat 
ismerí,  az  a  felhozott  adatokból  világosan  láthatja  azon 
szomorú  és  veszélyes  jelenséget,  mely  hosszú  állandó- 
sággal fenyegető  symptomát  jelez. 

S  ez  itt  annál  veszélyesebb,  mert  épen  Háromszék 
és  a  többi  felemlített  vármegye  az,  a  hol  a  keleti  vallást 
követő  magyarság  a  legtömörebben  lakik  és  ennélfogva 
leginkább  ki  van  téve  azon  veszélynek,  hogy  magára 
maradva  és  elhagyatva,  nyelvileg  teljesen  elvesszen  és 
az  őt  elnyelő  román  fajba  és  nyelvbe  felolvadjon,  főleg 
a  saját  önálló  nemzeti  egyházi  szervezetének  hiánya  folj^- 
tán  és  az  idegen  nemzetiségi  egj^házi  szervezet  hatása 
következtében,  a  mint  ezt  a  következő  fejtegetések  fog- 

B)  Egyházi  szempontból. 

A  történelmi  és  a  tényleges  viszonyok  alapján-,  és  a 
keleti  egyházjog  elsőrendű  művelői  és  ismerői  nyomán 
jelen  tanulmány  11.  részében  ki  van  mutatva,  hogy  a 
keleti  egyház  jellege  mindig  particularis  és  nemzeti  volt. 

A  keleti  —  orthodox  —  egyház  felfogása  szerint  a 
particularis  egyházak  együtt  alkotják  az  egyetemes  össz- 
egyházat. 

A  particularis  egyházak  önálló,  egymástól  egyház- 
kormányzat szempontjából  teljesen  független,  autokephal, 
legfőbb  joghatósággal  felruházott  egyházfőnökökkel  bíró 
egyházak,  melyeknek  fejei  a  metropoliták,  a  nélkül,  hogy 
patriárcha  czimre  igényük  lehetne,  tényleg  patriarchák- 
nak  tekinthetők. 

így  nálunk  a  karloviczi  metropolitát  mindig  patriar- 
chának  nevezték,  noha  ő  ma  sem  patriárcha,  hanem  csak 
autokephal  egyházfő. 

A  particularis  egyházakat  egymással  az  összegyház- 
ban  csakis  a  hitegység,  a  dogmák  közössége  kapcsolja 
össze. 

A  particularis  autokephal  egyházak  felállításánál  s 
a  különböző  egyházteiniletek  elhatárolásánál  már  az  egy- 
ház alapítása  első  századaitól  kezdve  mindig  az  illető 
állam  területe,  geográfiai  fekvése,  politikai  és  nyelvi  be- 
osztása és  illetőleg  azon  állam  politikai  szervezete  volt 
irányadó. 

Ezen  elvet,  mint  ez  fentebb  ki  lett  fejtve,  már  a  IV-ik 
egyetemes  zsinat  17.  cánonjában  találjuk  megerősítve, 
amely  cánon  ezzel  a  trullai  zsinat  38.  cánonja  határo- 
zatait újította  meg. 

Maguk  az  egyházi  első  cánonok,  így  a  14.,  15.,  34.  és 
35.  cánon   apóst,    az   egyházi  hierarchicus  jogok  megál- 

lapításánál  mindig  főtekintettel  voltak  azon  állam  vagy 
város  területére,  politikai  és  nyelvi  helyzetére,  tehát  a 
nemzetiségre  és  a  geográfiai  területre,  a  melyen  az  illető 
egyház  keletkezett. 

A  nagy-szebeni  román  nemzeti  egyház  megalapítá- 
sát elismerő  1868.  évi  IX-ik  törvény czikk  tárgyalásánál 
maga  Saguna  román  metropolita  is  elismerte  azt,  hogy 
a  keleti  egyházak  mindig  és  mindenütt  territoriális,  par- 
ticularis  és  nemzeti  egyházak. 

A  keleti  egyházban  közös  a  hit  és  a  dogmák. 

A  nyelv  a  népek  nyelve. 

Az  egyházaknak  particularis  nemzeti  egyházakként 
való  szervezése  a  szabály  és  ez  soha  egyházszakadásnak 
nem  tekintetett. 

így  keletkeztek  a  legrégibb  idők  óta  a  keleti  auto- 
kephal  egyházak. 

És  a  legújabb  korban  is,  eltekintve  a  karloviczi  ke- 
leti vallású  szerb,  és  a  nagyszebeni  keleti  vallású  román 
nemzeti,  —  ezen  két  magyarországi  egyháztól,  így  keletke- 
zett 1700-ban  a  montenegrói,  a  cettinjei  autokephal  egy- 
ház, önálló  metropolia;  így  lett  autokephallá  1782-ben  a 
sinai-hegyi  érsek;  1850  július  29-én  a  görögországi  keleti 
egyház ;  így  1879-ben  a  szerbiai  metropolia,  és  1885-ben 
a   romániai  keleti  egyház. 

Az  előtt  a  karloviczi  metropolia  alá  tartoztak  az 
osztrák  keleti  vallású  hivek  is  mind ;  így  a  bukovinai,  a 
dalmácziai  püspöki  megyék,  eparchiák;  így  a  bécsi-,  a 
triesti  keleti  egyházközségek. 

De  miután  a  kiegyezés  után  Magyarország  újra  ön- 
állóan rendezkedett  be,  Austria  nem  akarta  keleti  val- 
lású alattvalóit  magyarországi  egyház  jurisdictiója  alatt 
hagyni,  és  azért  1873-ban  felállíttatott  a  czernoviczi 
—  bukovinai     -  metropolia. 


58 

Nálunk  Magyarországon  a  legnjabb  keleti  autoke- 
phal  metropolia,  a  karloviczi  keleti  szerb  nemzeti  egyház- 
ból 1864-ben  kivált,  —  a  magyarországi  orthodox  hitű  ro- 
mánok által  szervezett  nagyszebeni  keleti  vallású  román 
nemzeti  egj^ház,  melynek  megalakulása  az  1868.  évi 
IX-ik  törvényczikkel  törvényesíttetett. 

Úgy  a  mint  megalakultak  az  összes  keleti  autokephal 
egyházak,  s  a  mint  megalakult  a  magyarországi  keleti  val- 
lású románok  nemzeti  egyháza  az  által,  hogy  a  románok 
a  szerb  nemzeti  egyházból  kiváltak,  akként  kell  kivál- 
niok  a  karloviczi  szerb-  és  a  nagy-szebeni  keleti  vallásit 
román  nemzeti  egyházból  és  kell  keleti  vallású  magyar 
nemzeti  egyházat  szervezniök  a  keleti  vallást  követő  ma- 
gyaroknak is. 

Ezen  kiválás  és  önálló  autohephal  magyar  nemzeti 
egyház  szervezése,  a  keleti  egyház  szellemének  és  az  ed- 
digi alakulásoknak  teljesen  megfelel. 

A  keleti  —  orthodox  egyház  jellege  és  sajátsága 
az,  hogy  mindig  homogén  nemzeti  elemekből  alakul  és 
saját  vallási  és  nemzeti  létét  mindig  egyházi  és  nemzeti 
institutiókkal  óhajtja  biztosítani. 

A  keleti  egyházak  mindig  nemzeti  egyházak,  min- 
denben a  nép  szokásaihoz  simulnak  és  mindig  a  nép 
szokásainak  és  nyelvének  szolgálnak. 

Minden  keleti  egyház  isteni  tiszteletét  mindig  a  nép 
nyelvén  tartja,  miért  is  vallás  és  nemzetiség  elválhatlan 
egymástól  és  elválhatlanul  egymáshoz  vannak  kötve, 
mint  testhez  a  lélek. 

A  keleti  vallást  követő  magyarok  kiválása  a  magyar- 
országi két  másik  metropoliából  és  önálló  nemzeti  egy- 
házzá alakulása  a  keleti  egyház  szelleméből  és  nemzeti 
jellegéből  következik  és  történik  ez  a  nemzetiség  és  a 
nyelv  okából. 

És  a  mint  szükséges  volt  és  jogiik  is  volt  ehhez  a 
románoknak  ép  úgy  szükséges  ez  és  ép  úgy  kivánhatják 
azt  a  magyarok,  hogy  egyházi  jogaiknak  ép  oly  érvénye- 
sülési lehetőségével,  ugyanannyi  joggal  birjanak,  mint 
a  mennyivel  bírnak  Magyarországon  a  keleti  vallású 
szerbek  és  a  románok. 

A  magyar  törvényhozásnak  a  keleti  vallást  követő 
magyarokat  ugyanazon  jogokban  kell  részesítenie,  mint 
a  többi  nemzetiségű  ugyanazon  felekezetű  magyar  állam- 
polgárokat. 

Az  államnak  perczig  nem  szabad  késedelmeskednie 
akkor,  a  mikor  az  állami  nyelv  forog  veszélyben  és 
mikor  azok,  a  kik  mindig  a  nemzet  hű  fiai  voltak  és 
ma  is  azok,  a  nemzeti,  politikai  és  culturális  megsem- 
mítésnek  vannak  kiszolgáltatva. 

A  mint  nem  engedte  meg  az  állam  azt,  hogy  a 
románok  a  nekik  idegen  szerb  nemzeti  egyházhoz  legye- 
nek kötve,  úgy  perczig  sem  engedheti  meg,  hogy  magya- 
rok szerb  vagy  román  nemzeti  egyházaknak  és  a  biztos 
és  elkerülhetetlen  megsemmisülésnek  továbbra  is  ki  legye- 
nek téve. 

A  magyar  nemzetiségű  keleti  vallásúaknak  az  idegen 
nemzetiségű  egyházi  szervezetben  léte  különben  is  ellen- 
kezik a  keleti  egyház  szabályaival  és  szellemével,  a 
melyek  egyúttal  ki  is  zárják  azon  más  nemzetiség  bár- 
mely érvényesülését  ezen  szervezeteken  belül,  azért 
bármely  keleti  egyház,  a  melyben  idegen  nemzetiségű 
hívek  vannak,  belenyugszik  abba,  hogy  a  más  anyanyelvű 
hívek  ebből  kiváljanak  és  önálló,  teljesen  független, 
autokephal  nemzeti  újabb  egyházat  alkossanak  és  szer- 
vezzenek. 

A  hivők  lélekszámának  kisebb  volta  jogilag  nem 
lehet  ok  arra,  hogy  önálló  egyházba  ne  szervezkedjenek, 

mivel  a  felvetett  szervezés  czélzata  épen  a  keleti  egyház 
itt  már  többször  hangsúlyozott  azon  alapelvének  meg- 
valósításával függ  össze,  mely  az  egy  állam  területén 
létező  egy  nemzetiségű,  —  itt  magyar  orthodox  keletieket 
a  számra  való  tekintet  nélkül  önálló  független  nemzeti 
egyházba  kivánja  összefoglalni. 

Magának  az  unitáriusok  egyházának,  a  mikor  ez 
Magyarországon  recipiáltatott,  sem  lehetett  30—40.000 
leieknél  több  híve,  mert  ezen  egyház  híveinek  száma  az 
igoo-iki  népszámlálás  szerint  ma  sem  több  68,551 
leieknél. 

E  mellett  az  unitáiius  egyház  már  régen  az  egész 
országra  kitérj edőleg  van  szervezve,  daczára  annak,  hogy 
Udvarhelymegyét  kivéve,  a  hol  a  lakóság  23"2-^oát 
teszik,  a  hívek  még  csak  négy  vármegyében  tesznek 
legfeljebb  3  7o-ot. 

Pedig  a  keleti  vallású  magyarokra  nézve  ezzel  szem- 
ben azon  döntő  fontosságú  körülmény  jön  tekintetbe, 
hogy  ezeknek  egyházi  élete,  az  idegen  nemzeti  szerveze- 
tek körében  a  keleti  egyház  szellemével  ellenkező  irány- 
ban, nemzetiségi  jellegük  érvényesülésének  kizárása  és 
lehetetlenné  tételével  és  megsemmisítésével  folyik  le. 

A  kisebbség  jogát  különben  sem  szabad  megsemmi- 
sítésnek átengedni  a  nagy  számokra  és  a  fennálló  két 
más  idegen  nemzeti  egyházra  való  tekintetből. 

Különösen  akkor,  a  mikor  ezen  kisebbség  egyházi 
érdeke  egyúttal  nemzeti  érdek  is  és  a  mikor  arról  van 
szó,  hogy  az  államalkotó  nemzet  íiai  a  vallás  révén 
elnemzetietleníttethetnek  és  az  állam  nyelve  a  vallás  út- 
ján elnyomathatik. 

Meg  kell  szűnnie  azon  concret  visszásságoknak  is, 
melyek  azon  helyzettel  és  tényleges  jogi  állapottal  függ- 
nek össze,  hogy  a  két  létező  metropolia  nemzeti  egyház 

lévén,  azok  csak  saját  nyelvükön,  —  ott  szerb,  itt  pedig 
román  nyelven  és  szellemben  neveltethetik  papjaikat  és 
tanítóikat. 

Az  új  szervezéssel  felállítandó  papi  és  tanítói  nevelő- 
intézetekből erős  nemzeti  szellemtől  áthatott  és  a  nyu- 
gati culturával  lépést  tartó  keleti  vallású  magyar  nemzeti 
egyházi  egyházférfiak  és  tanítók  fognak  kikerülni,  kik  a 
létező  nemzeti  anyagot  conserválni,  a  cultura  és  a  valódi 
művelődés  útján  vezetni  és  az  elveszetteket  az  állam 
nyelvének  lehetőleg  visszaszerezni  fogják  és  az  újbóli 
eltántorodástól  és  elveszéstől  gondosan  meg  fogják 
óvni. 

Egyszóval  híveik  nemzeti  és  vallási  érdekeit  és  köte- 
lességeit a  keleti  orthodox-egyház  szabályai  szerint  és 
annak  szellemében  önálló  egyházi  szervezetben  fogják 
képviselni. 

És  a  mint  a  nagyszebeni  román  metropolia  felállí- 
tása csak  hasznára  volt  a  keleti  egyháznak  és  megszün- 
tette az  ott  fennállott  viszásságokat,  úgy  lesz  az  a  magyar 
metropolia  felállításánál  is. 

Az  új  egyház  felállítása  nyugalmat  és  megnyugtatást 
fog  hozni  az  ezen  állampolgárok  nemzeti  megsemmisü- 
léseért aggódóknak  és  engesztelést  és  békét  az  elnyomott 
híveknek. 

Örvendetes  és  csodálatraméltó,  hogy  a  meglévő  nem- 
zetiségi iellegű  egyházi  szervezetek  erejével  szemben  a 
keleti  vallású  magyarok  egy  része  még  bír  az  ellentállás 
képességével;  azonban  ez  még  mindig  csak  kivételes 
jelenségként  jegyezhető  fel. 

Ily  ellentállásnak  s  a  keleti  vallásban  létük  daczára, 
magyar  nemzeti  voltukhoz  való  ragaszkodásnak  példája- 
képen említhető  fel  az  egyik  napilapban  1900.  évi  már- 
czius  14-én  megjelent  azon   nyilatkozat,  melyet  a   sepsi- 


szent-györgyi  keleti  vallást  követő  magyarok  egyház- 
községi képviselői  tettek  közzé,  és  a  melyben  egy  brassói 
román  tanár  és  román  kulturegyleti  tag  ellen  felhozott 
panaszukkal  egyidejűleg  kijelentik,  hogy  ők  semmiféle 
román  kulturegyleti  czélra  orthodox  templomukat  át 
nem  engedik,  mert  ők  bár  görög  keleti  vallásúak,  de 
nem  oláhok,  mert  a  magyaron,  mint  anyanyelvükön  kivül 
más  nyelvet  nem  is  értenek. 

Tehát  daczára  annak,  hogy  a  román  nemzeti  egy- 
házban kénytelenek  helyet  foglalni  és  azért  napról-napra 
oláhoknak,  oláh  vallásuaknak  neveztetnek,  mégis  szivó- 
san  ragaszkodnak  nemzeti  nyelvükhöz  és  magyar  nem- 
zetiségükhöz. 

Hogy  azonban  ily  szívós  kitartásra  mindnyájan  és 
sokáig  képesek-e  a  keleti  vallást  követő  székelyek,  erre 
a  statistikai  adatok  szomorú  ridegséggel  tagadólag  vála- 
szolnak. 

Azonban  a  közölt  példa  is  mutatja,  hogy  ezen  ra- 
gaszkodás mily  viszonyokkal,  és  mily  egyházi  jogi  szer- 
vezetek erejével  és  a  formális  jogszabályok  rendelkezé- 
seivel kénytelen  megküzdeni. 

Ennek  még  legjellemzőbb  és  mindenek  között  leg- 
érdekesebb példája  a  már  emiitett  hódmezővásárhelyi 
keleti  vallású  magyarok  helyzete,  a  melyre  nézve  Kállay 
Albert  főispánnak,  mint  kiküldött  kormánybiztosnak 
jelentéséből  különösen  nyomatékosak  és  értékesek  még 
a  következő  helyek: 

A  temesvári  g.  keleti  szerb  püspök  a  Hódmező- 
vásárhelyt fennálló  g.  keleti  egyházközséget  a  maga 
jurisdictiója  körébe  akarta  vonni. 

« A  helyzet w,  —  mondja  eiTe  vonatkozóiaga  főispán,  - 
«a  szóban  lévő  hitközség  egyházi  hovatartozásának  kér- 
désével valóban  nagyon  különös. 

A  vizsgálat  constatálta,  hogy  a  hitközség  tagjai  álta- 
lában magyar  nyelvűek. 

A  templomi  beszédek  általában  magyainil  tartatnak, 
mert  más  nyelven  a  hivek  azt  meg  sem  értenék. 

És  mégis  ez  esetben  a  legelkeseredettebben  arról 
foly  a  vitatkozás,  hogy  a  hitközség  tagjai  a  szerb  vagy 
a  román  püspökséghez  kivánnak-e  tartozni? 

A  helyzetnek  megfelelő  megoldás  természetszerűleg 
az  volna,  ha  az  egyházközség  sem  a  szerb,  sem  a  román, 
hanem  valamely  magyar  főhatóság  alá  volna  sorolható)). 

Ily  és  hasonló  viszonyokat  találni  lépten-nyomon, 
a  melyek  ezen  helyzet  további  tarthatatlanságát  és  azon 
szomorú  tényt  igazolják-,  és  magyarázatát  nyújtják  annak, 
hogy  a  keleti  vallást  követő  magyarok  ily  viszonyok  kö- 
zött magyarságukat  sokáig  meg  nem  tarthatják. 

Pedig  a  régebbi  törvényhozás  gondolt  arra,  hogy  a 
keleti  vallású  magyarokról,  azoknak  egyházukban  való 
megerősitése  és  támogatása  által  gondoskodás  történjék. 

Ezt  igazolja  az  1836.  évi  III.  törvény czikk,  a  mely 
5.  §-ában  azt  mondja: 

«Az  ó-aradi  oláh  mesteri  és  papi  előkészületi  inté- 
zetben magyar  nyelvet  tanitószék  felállitásáról  Ö  Felsége 
kegyelmesen  rendelkezni  fog». 

Az  1848.  évi  XX-ik  törvényczikk  pedig  8.  §-ában 
szintén  figyelemmel  volt  minden,  igy  a  magyar  nemze- 
tiségű keleti  vallásuakra  is,  a  midőn  az  összehivandó 
congressus  tagjainak  számát  75  helyett  loo-ban  állapi- 
totta  meg,  még  pedig  kifejezett  utalással  ezen  körül- 
ményre azért  intézkedik  akként,  hogy  a  keleti  egy- 
háznak a  ministerium  által  összehivandó  egyházi  con- 
gressusára  küldendő  tagjai  az  összes  felekezet  által 
'<  addig,  a  mig  annak  szerkezete  törvény  által  rendeztetni 
fog,  ezúttal  a  különböző  nyelvű    népességre  való  tekin- 

tettel  oly  arányban  választandók,  hogy  arra,  —  a  határ- 
őrvidéket itt  mellőzve  —  összesen  loo  követ  küldessék)). 

Ezen  loo  tagra  való  emelés  a  szerbeknél  kifogás 
tárgyát  is  képezte  és  az  1864-ben  összehivott  egyházi 
congressusra  nem  is  lett  meghiva  semmiféle  más  anya- 
nyelvű hivő,  mint  csak  a  szerbek  és  románok. 

Ezt  az  1868-iki  törvényjavaslat  tárgyalásánál  a  ke- 
leti vallást  követő  többi  hivek  petitiókban  panaszként 
fel  is  hozták  és  erre  való  tekintettel  azt  kérték,  hogy 
az  1864-iki  congressus  érvénytelennek  mondassék  ki,  és 
((az  1848.  évi  XX.  törvényczikk  alapján  uj  congressus 
hivassék  össze,  a  melyre  minden  nyelvű  keleti  vallású 
állampolgár  is  meghivassék». 

Egyúttal  tiltakoztak  az  ellen,  hogy  őket  akár  a  ro- 
mán-, akár  a  szerb  nemzeti  egyházba  sorolják. 

E  kérvények  és  azok  tartalma  meglepte  az  ország- 
gyűlést és  meglepte  magát  báró  Eötvös  József,  akkori 
cultusministert,  mivel  nem  gondolt  már  akkor  senki 
arra,  hogy  a  szerbeken  és  a  románokon  kivül  a  keleti 
vallást  követő  még  más  ajkú  állampolgárok  is  létez- 
zenek. 

Azt,  hogy  keleti  vallást  követő  magyar  anyanyelvű 
állampolgárok  is  vannak,  és  hogy  az  1836.  és  1848-as 
törvények  első  sorban  és  főleg  ezek  miatt  hozattak,  azt 
az  1848-as  események  nyomában  járt  viszonyok  folytán 
beállott  szomorú  állapotok  között  már  mindenki  elfelej- 
tette és  ez  az  uj  berendezkedéssel  elfoglalt  1865'68-iki 
országgyűlés  emlékezetében  is  elmosódott. 

A  minister  azonban  azonnal  tanulmányozván  a  kér- 
dést, nyomban  a  törvény  mostani  9.  §-át  módositvány- 
képen  felvétetni  inditványozta,  a  mely  módositványra  a 
minister  szavai  szerint  is  kizárólag  a  beadott  kérvények 
adtak  alkalmat;  mit  azonban,  mint  váratlanul  felmerült 

incidensből  folyó,  és  sietve  eszközölt  elégtelen  intézke- 
dést Nyáry  Pál  és  a  felszólalók  egész  sora  kifogásolt. 

A  kérdés  megoldását  ez  terroészetesen  nem  is  képez- 
hette, ezért  feladata  ma  a  magyar  törvényhozásnak  az, 
hogy  a  keleti  vallást  követő  magyar  anyanyelvű  állam- 
polgárok egyházi  autonómiájáról  és  nemzeti  fenmaradá- 
sukat  biztosító  garantiákról  gondoskodjék,  és  nekik  meg- 
maradhatásuk  reményét  és  az  országnak  azon  tudatot 
nyújtsa,  hogy  nem  veszhet  el  az  állami  gondoskodás 
hiánya  miatt  az  országban  semmi,  a  mi  védelemre  és 
segélyre  igényt  tarthat,  és  nem  veszhet  el  semmi,  a  mi 
a  magyar  nemzeti  gondolattal  és  a  nemzeti  léttel  kap- 
csolatban áll. 

S  ha  a  törvényhozás  ezen  feladatát  megoldva,  a  ke- 
leti vallású  magyar  nemzeti  egyház  szervezését  lehetővé 
fogja  tenni  és  azt  törvényesíteni  fogja,  akkor  az  alkot- 
mányos nemzeti  állam  szellemében  fog  eljárni. 

És  jogtalanságot  fog  orvosolni  a  törvényhozás,  mi- 
dőn önálló  egj'házukat,  hierarchiájukat,  és  általában  ön- 
álló egyházi  szervezetöket  adja  meg  azoknak,  a  kiknek 
egyházi  jogszabályai  és  egyházi  felfogása  értelmében, 
egyházi  létük  kifejtése  és  jogaik  érvényesítése  paran- 
csolólag  követeli  meg  ezen  önálló  szervezést,  a  melynek 
megvalósítása  egyidejűleg  a  magyar  állam  és  társadalom 
egyik  nagy  mulasztásának  pótlását  és  maga  iránti  köte- 
lességének teljesítését  is  képezi. 

